Πρόταση οδηγίας του Συμβουλίου η οποία τροποποιεί την οδηγία 94/58/ΕΚ σχετικά με το ελάχιστο επίπεδο εκπαίδευσης των ναυτικών (96/C 367/01) (Κείμενο που παρουσιάζει ενδιαφέρον για τον ΕΟΧ) COM(96) 470 τελικό - 96/0240 (SYN)

(Υποβλήθηκε από την Επιτροπή στις 2 Οκτωβρίου 1996) ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Ένωσης, και ιδίως το άρθρο 84 παράγραφος 2,

την πρόταση της Επιτροπής,

τη γνώμη της Οικονομικής και Κοινωνικής Επιτροπής,

Σύμφωνα με τη διαδικασία που αναφέρεται στο άρθρο 189 Γ της συνθήκης,

Εκτιμώντας:

ότι το άρθρο 12 παράγραφος 2 της οδηγίας 94/58/ΕΚ του Συμβουλίου, της 22ας Νοεμβρίου 1994, για το κατώτατο επίπεδο εκπαίδευσης των ναυτικών (1) προβλέπε ότι με την έγκριση νέων οργάνων ή πρωτοκόλλων της σύμβασης STCW που αναφέρεται στο άρθρο 4 σημείο v), το Συμβούλιο, με βάση πρόταση της Επιτροπής, θα αποφασίσει, λαμβάνοντας υπόψη τις κοινοβουλευτικές διαδικασίες των κρατών μελών, καθώς και τις συναφείς διαδικασίες του διεθνή θαλάσσιου οργανισμού (ΙΜΟ), για τις λεπτομερείς ρυθμίσεις όσον αφορά την επικύρωση των νέων οργάνων και πρωτοκόλλων, ενώ θα διασφαλίσει την ταυτόχρονη και ομοιόμορφη εφαρμογή τους από όλα τα κράτη μέλη 7 ότι το άρθρο 9 παράγραφος 3 στοιχείο α) της εν λόγω οδηγίας προβλέπει ότι το Συμβούλιο θα καθορίσει μια σειρά κριτηρίων για την αναγνώριση των τύπων των πιστοποιητικών που εκδίδουν τα ιδρύματα ή η διοίκηση τρίτων χωρών, σύμφωνα με τους όρους της σύμβασης 7 ότι η Επιτροπή, στην ανακοίνωση για την ασφάλεια στη θάλασσα (2), ανακοίνωσε ότι οι δράσεις που θα αναληφθούν σε κοινοτικό επίπεδο στον τομέα της θαλάσσιας ασφάλειας και της πρόληψης της θαλάσσιας ρύπανσης θα πρέπει να ευθυγραμμίζονται, όπου αυτό αρμόζει, με τους κανόνες και τα πρότυπα που έχουν συμφωνηθεί διεθνώς 7 ότι η συνδιάσκεψη ΙΜΟ από τις 26 Ιουνίου έως τις 7 Ιουλίου 1995 υιοθέτησε την αναθεωρημένη σύμβαση για πρότυπα εκπαίδευσης, έκδοσης πιστοποιητικών και τήρησης φυλακών των ναυτικών, 1978 (STCW) και τον κώδικα (STCW) εκπαίδευσης ναυτικών, έκδοσης πιστοποιητικών και τήρησης φυλακών 7 ότι οι διατάξεις της αναθεωρημένης σύμβασης STCW πρέπει το συντομότερο δυνατόν να εκφραστούν μέσω της οδηγίας για να διασφαλιστεί ότι τα κράτη μέλη θα ενεργούν σύμφωνα με τις υποχρεώσεις τους σε διεθνές επίπεδο 7 ότι έπρεπε να υπάρξει μια περίοδος αναμονής για την προετοιμασία της πρότασης που απαιτείται από το άρθρο 9 παράγραφος 3 της οδηγίας 94/58/ΕΚ του Συμβουλίου, ώστε να εγκριθεί στη συνδιάσκεψη IMO, στις 26 Ιουνίου έως τις 7 Ιουλίου 1995, η αναθεωρημένη σύμβαση STCW, η οποία, μεταξύ άλλων, εισάγει διατάξεις που αφορούν την αναγνώριση των πιστοποιητικών σε διεθνές επίπεδο 7 ότι η θέσπιση κοινών κριτηρίων για την αναγνώριση των πιστοποιητικών, που εκδίδουν τα ιδρύματα ή η διοίκηση τρίτων χωρών από τα κράτη μέλη, πρέπει να βασίζεται στις απαιτήσεις εκπαίδευσης και πιστοποιητικών, όπως έχει συμφωνηθεί στο πλαίσιο της αναθεωρημένης σύμβασης STCW 7 ότι τα κοινά κριτήρια για την αναγνώριση των πιστοποιητικών για υπηρεσία σε πλοία με τη σημαία κράτους μέλους πρέπει να βασίζεται στις ικανότητες του ναυτικού εκπαιδευτικού ιδρύματος όπου φοίτησε ο ναυτικός 7 ότι πρέπει, ως εκ τούτου, να θεσπιστούν τα κριτήρια έγκρισης από τα κράτη μέλη των ναυτικών εκπαιδευτικών ιδρυμάτων των τρίτων χωρών και τα κριτήρια έγκρισης της ναυτικής εκπαίδευσης και των προγραμμάτων και μαθημάτων κατάρτισης αυτών των ιδρυμάτων 7 ότι, για την ενίσχυση της ασφάλειας και της πρόληψης της ρύπανσης στη θάλασσα, οι απαιτήσεις τήρησης φυλακών της σύμβασης STCW που περιλαμβάνει τις διατάξεις για περιόδους ανάπαυσης του προσωπικού τήρησης φυλακών πρέπει να εισαχθούν στην παρούσα οδηγία 7 ότι οι διατάξεις του κρατικού λιμενικού ελέγχου πρέπει να διευρυνθούν, όπως απαιτεί η αναθεωρημένη σύμβαση STCW,

ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:

Άρθρο 1

Η οδηγία 94/58/ΕΚ τροποποιείται ως εξής:

1. Παρεμβάλλεται το ακόλουθο άρθρο:

«Άρθρο 3α

Πιστοποιητικά και θεωρήσεις

1. Τα πιστοποιητικά θα πρέπει να εκδίδονται στην επίσημη γλώσσα (-ες) του κράτους μέλους. Αν η χρησιμοποιούμενη γλώσσα δεν είναι η αγγλική, το κείμενο θα πρέπει να περιλαμβάνει και μετάφραση στην αγγλική.

2. Όσον αφορά τους χειριστές ασυρμάτου, τα κράτη μέλη πρέπει:

α) να συμπεριλάβουν τις επιπρόσθετες γνώσεις που απαιτούνται από τους σχετικούς κανονισμούς στην εξέταση για την έκδοση του πιστοποιητικού, το οποίο θα πρέπει να είναι σύμφωνο με τους κανονισμούς ραδιοεπικοινωνίας ή

β) να εκδίδουν ένα χωριστό πιστοποιητικό, όπου θα αναγράφεται ότι ο κάτοχός του έχει τις επιπρόσθετες γνώσεις που απαιτούνται από τους σχετικούς κανονισμούς.

3. Η θεώρηση, που απαιτείται από το άρθρο VI της σύμβασης STCW για τη βεβαίωση της έκδοσης πιστοποιητικού από τρίτη χώρα, θα εκδίδεται μόνο αν πληρούνται όλες οι απαιτήσεις του άρθρου 9 παράγραφος 3 στοιχείο α).

4. Οι θεωρήσεις θα ενσωματώνονται, κατά τη διακριτική ευχέρεια του κράτους μέλους, στα πιστοποιητικά που εκδόθηκαν όπως προβλέπεται στο τμήμα A-I/2 του κώδικα STCW. Εάν ενσωματωθούν, το έντυπο θα έχει τη μορφή που παρουσιάζεται στο τμήμα A-I/2 παράγραφος 1. Εάν εκδοθούν με άλλο τρόπο, τότε το έντυπο που χρησιμοποιείται για τις θεωρήσεις θα είναι αυτό που παρουσιάζεται στην παράγραφο 2 του ίδιου τμήματος.

5. Ένα κράτος μέλος που αναγνωρίζει ένα πιστοποιητικό ακολουθώντας τη διαδικασία του άρθρου 9 παράγραφος 3 στοιχείο α), θα θεωρήσει αυτό το πιστοποιητικό για να βεβαιώσει την αναγνώρισή του. Το χρησιμοποιούμενο έντυπο της θεώρησης θα είναι αυτό που παρουσιάζεται στην παράγραφο 3 του τμήματος A-I/2 του κώδικα STCW.

6. Οι θεωρήσεις που αναφέρονται στις παραγράφους 3, 4 και 5:

α) είναι δυνατόν να εκδοθούν ως ξεχωριστά έγγραφα 7 β) θα εκχωρηθεί στην καθεμία ένας μοναδικός αριθμός, εκτός από τις θεωρήσεις που βεβαιώνουν την έκδοση πιστοποιητικού και στις οποίες μπορεί να εκχωρηθεί ο ίδιος αριθμός με το εν λόγω πιστοποιητικό, εφόσον ο αριθμός αυτός είναι μοναδικός και

γ) θα λήγουν ταυτόχρονα με τη λήξη, απόσυρση, αναστολή ή ακύρωση του θεωρημένου πιστοποιητικού από την τρίτη χώρα που το εξέδωσε και, σε οποιαδήποτε περίπτωση, η διάρκειά του δεν θα είναι μεγαλύτερη των πέντε ετών από την ημερομηνία έκδοσής του.

7. Οι ειδικότητες στις οποίες δύναται να υπηρετήσει ο κάτοχος του πιστοποιητικού θα προσδιορίζονται στο έντυπο της θεώρησης με τους ίδιους ακριβώς όρους που χρησιμοποιούνται στις εφαρμόσιμες απαιτήσεις ασφαλούς επάνδρωσης του κράτους μέλους.

8. Τα κράτη μέλη μπορούν να χρησιμοποιήσουν διαφορετική μορφή από αυτή που αναφέρεται στο τμήμα A-I/2 του κώδικα STCW, εφόσον, τουλάχιστον, οι απαιτούμενες πληροφορίες αναγράφονται με ρωμαϊκούς χαρακτήρες και αραβικούς αριθμούς, λαμβανομένων υπόψη των παραλλαγών που επιτρέπονται σύμφωνα με το τμήμα A-I/2.

9. Οποιοδήποτε πιστοποιητικό απαιτείται από την οδηγία πρέπει να είναι διαθέσιμο στην πρωτότυπη μορφή του επί του πλοίου στο οποίο υπηρετεί ο κάτοχός του.

2. Στο άρθρο 4:

- το στοιχείο γ) αντικαθίσταται από το ακόλουθο κείμενο:

«γ) "αξιωματικός καταστρώματος" ορίζεται ο εντεταλμένος αξιωματικός σύμφωνα με τις διατάξεις του κεφαλαίου II του παραρτήματος 7»

- το στοιχείο δ) αντικαθίσταται από το ακόλουθο κείμενο:

«δ) "υποπλοίαρχος" ορίζεται ο αξιωματικός ο οποίος ακολουθεί σε βαθμό τον πλοίαρχο και στον οποίο θα περιέλθει η διακυβέρνηση του πλοίου σε περίπτωση ανικανότητας του πλοιάρχου 7»

- το στοιχείο ε) αντικαθίσταται από το ακόλουθο κείμενο:

«ε) "αξιωματικός μηχανής" ορίζεται ο εντεταλμένος αξιωματικός σύμφωνα με τις διατάξεις του κεφαλαίου III του παραρτήματος 7»

- το στοιχείο στ) αντικαθίσταται από το ακόλουθο κείμενο:

«στ) "πρώτος μηχανικός" ορίζεται ο ανώτερος αξιωματικός μηχανής, ο οποίος είναι υπεύθυνος για τη μηχανική προώθηση, το χειρισμό και τη συντήρηση των μηχανολογικών και ηλεκτρονικών εγκαταστάσεων του πλοίου 7»

- το στοιχείο ζ) αντικαθίσταται από το ακόλουθο κείμενο:

«ζ) "δεύτερος μηχανικός" ορίζεται ο αξιωματικός μηχανής, ο οποίος ακολουθεί σε βαθμό τον πρώτο μηχανικό και στον οποίο θα περιέλθει η ευθύνη για τη μηχανική προώθηση του πλοίου, το χειρισμό και τη συντήρηση των μηχανολογικών και ηλεκτρονικών εγκαταστάσεων του πλοίου σε περίπτωση ανικανότητας του πρώτου μηχανικού 7»

- το στοιχείο θ) αντικαθίσταται από το ακόλουθο κείμενο:

«θ) "χειριστής ασυρμάτου" ορίζεται πρόσωπο το οποίο κατέχει κατάλληλο πιστοποιητικό που εκδίδεται ή αναγνωρίζεται από τις αρμόδιες αρχές σύμφωνα με τις διατάξεις των κανονισμών ραδιοεπικοινωνιών 7»

- το στοιχείο ιε) αντικαθίσταται από το ακόλουθο κείμενο:

«ιε) "προωστήρια ισχύς" ορίζεται η ανώτατη συνολική συνεχής ισχύς σε κιλοβάτ (kW) όλων των κύριων προωστήριων μηχανημάτων του πλοίου, η οποία αναγράφεται στο πιστοποιητικό νηολόγησης του πλοίου ή άλλο επίσημο έγγραφο 7»

- το στοιχείο ιζ) αντικαθίσταται από το ακόλουθο κείμενο:

«ιζ) "δεξαμενόπλοιο χημικών" ορίζεται το πλοίο που έχει νηολογηθεί ή προσαρμοστεί και χρησιμοποιείται για τη μεταφορά χύμα υγρών χημικών που αναφέρονται στο κεφάλαιο 17 του διεθνή κώδικα για τη μεταφορά χημικών χύμα, η οποία θα ισχύσει από το [1997] (1) 7»

- το στοιχείο ιη) αντικαθίσταται από το ακόλουθο κείμενο:

«ιη) "δεξαμενόπλοιο υγραεριοφόρο" ορίζεται το πλοίο που έχει νηολογηθεί ή προσαρμοστεί και χρησιμοποιείται για τη μεταφορά χύμα υγραερίων που αναφέρονται στο κεφάλαιο 19 του διεθνή κώδικα για τη μεταφορά υγραερίων, η οποία θα ισχύσει από το [1997] (1)» 7 - το στοιχείο κβ) αντικαθίσταται από το ακόλουθο κείμενο:

«κβ) "σύμβαση STCW" ορίζεται η διεθνής σύμβαση για τα πρότυπα εκπαίδευσης, έκδοσης πιστοποιητικών και τήρησης φυλακών των ναυτικών, όπως αυτή εφαρμόζεται για τα εν λόγω θέματα, λαμβανομένων υπόψη των μεταβατικών διατάξεων που άρθρου VII και του κανονισμού I/15 της σύμβασης και συμπεριλαμβανομένων, όπου αυτό αρμόζει, των εφαρμόσιμων διατάξεων του κώδικα STCW, οι οποίες θα εφαρμόζονται όταν τεθεί σε ισχύ το [1997] (1) 7»

- προστίθενται τα ακόλουθα στοιχεία:

«κγ) "καθήκοντα ασυρμάτου" περιλαμβάνουν, κατά περίπτωση, την τήρηση φυλακών και την τεχνική συντήρηση και επισκευές που διενεργούνται σύμφωνα με τους κανονισμούς ραδιοεπικοινωνίας, τη διεθνή σύμβαση για την ασφάλεια της ζωής στη θάλασσα και, κατά τη διακριτική ευχέρεια κάθε διοίκησης, τις σχετικές συστάσεις του Οργανισμού 7 κδ) "επιβατηγό πλοίο ro-ro" ορίζεται το επιβατηγό πλοίο με ro-ro χώρους φόρτωσης ή χώρους ειδικής κατηγορίας, όπως αυτοί καθορίζονται στη διεθνή σύμβαση για την ασφάλεια της ζωής στη θάλασσα, του 1974, όταν τεθεί σε ισχύ το [1997] (1) 7 κε) "κώδικας STCW" ορίζεται ο κώδικας εκπαίδευσης, έκδοσης πιστοποιητικών και τήρησης φυλακών που υιοθετήθηκε από την απόφαση 2 της συνδιάσκεψης IMO, στις 26 Ιουνίου έως τις 7 Ιουνίου 1997, όταν τεθεί σε ισχύ το [1997] (1) 7 κστ) "λειτουργία" ορίζεται μια ομάδα εργασιών, καθηκόντων και ευθυνών, όπως καθορίζονται στον κώδικα STCW, οι οποίες είναι απαραίτητες για το χειρισμό του πλοίου, την ασφάλεια της ζωής ή την προστασία του θαλάσσιου περιβάλλοντος 7 κζ) "εταιρεία" ορίζεται ο ιδιοκτήτης του πλοίου ή οποιοσδήποτε άλλος οργανισμός ή πρόσωπο, όπως ο διευθυντής ή o bareboat charterer, ο οποίος έχει αναλάβει την ευθύνη από τον πλοιοκτήτη για το χειρισμό του πλοίου και, αναλαμβάνοντας αυτή την ευθύνη, συμφώνησε να αναλάβει τα καθήκοντα και τις ευθύνες που επιβάλλονται στην εταιρεία από αυτούς τους κανονισμούς 7 κη) "κατάλληλο πιστοποιητικό" ορίζεται ένα πιστοποιητικό το οποίο εκδόθηκε και θεωρήθηκε σύμφωνα με τις διατάξεις αυτής της οδηγίας και επιτρέπει στο νόμιμο κάτοχό του να υπηρετήσει στην ειδικότητα και να εκτελέσει τις λειτουργίες που απορρέουν από το επίπεδο ευθύνης που προσδιορίζεται στο πιστοποιητικό σε πλοίο του εν λόγω τύπου, χωρητικότητας, ισχύος και μέσων προώστησης όπου απασχολείται για τον εν λόγω συγκεκριμένο πλου 7 κθ) "θαλάσσια υπηρεσία" ορίζεται η υπηρεσία επί του πλοίου, η οποία σχετίζεται με την έκδοση ενός πιστοποιητικού ή άλλου τίτλου 7 λ) "αναγνωρισμένο εκπαιδευτικό ίδρυμα" ορίζεται μια ναυτική ακαδημία ή κολέγιο κατάρτισης, ινστιτούτο κατάρτισης ή άλλο ίδρυμα που εγκρίνει το κράτος μέλος για την παροχή εγκεκριμένης ναυτικής εκπαίδευσης και κατάρτισης 7 λα) "εγκεκριμένο" σημαίνει εγκεκριμένο από το κράτος μέλος, καθώς πληροί τις απαιτήσεις ναυτικής εκπαίδευσης και κατάρτισης για υπηρεσία σε πλοία που φέρουν τη σημαία του 7 β) "τρίτη χώρα" ορίζεται μια χώρα η οποία δεν είναι κράτος μέλος.»

3. Παρεμβάλλονται τα ακόλουθα άρθρα:

«Άρθρο 5α

Αρχές που διέπουν τους παράκτιους πλόες

1. Τα κράτη μέλη μπορούν να εισάγουν χαμηλότερα πρότυπα κατάρτισης και εκπαίδευσης από αυτά που προβλέπονται σε αυτή την οδηγία όσον αφορά τους παράκτιους πλόες. Εάν συμβεί αυτό, δεν θα επιβάλλουν απαιτήσεις εκπαίδευσης, πείρας ή πιστοποιητικών σε ναυτικούς που υπηρετούν σε πλοία που δικαιούνται να φέρουν τη σημαία άλλου κράτους μέλους και απασχολούνται σε τέτοιους πλόες, κατά τρόπο ώστε να καθιστά τις απαιτήσεις, για τους ναυτικούς αυτούς, αυστηρότερες αυτών που επιβάλλονται στους ναυτικούς που υπηρετούν σε πλοία δικαιούμενα να φέρουν τη σημαία του. Σε καμία περίπτωση οποιοδήποτε κράτος μέλος δεν θα επιβάλλει απαιτήσεις σε ναυτικούς που υπηρετούν σε πλοία δικαιούμενα να φέρουν τη σημαία άλλου κράτους μέλους καθ' υπέρβαση των προβλεπόμενων από την οδηγία για τα πλοία τα οποία δεν απασχολούνται σε παράκτιους πλόες.

Όσον αφορά τα πλοία τα οποία δικαιούνται να φέρουν τη σημαία ενός κράτους μέλους και τα οποία απασχολούνται τακτικά σε παράκτιους πλόες στις ακτές άλλου κράτους μέλους, το κράτος μέλος του οποίου τη σημαία δικαιούνται να φέρουν θα καθορίζει απαιτήσεις εκπαίδευσης, πείρας και πιστοποιητικών για ναυτικούς που υπηρετούν σε τέτοια πλοία τουλάχιστον ισοδύναμες προς τις απαιτήσεις του κράτους μέλους στις ακτές του οποίου το πλοίο απασχολείται, με την προϋπόθεση ότι αυτές δεν υπερβαίνουν τις απαιτήσεις της σύμβασης για πλοία μη απασχολούμενα σε παράκτιους πλόες. Οι ναυτικοί που υπηρετούν σε πλοίο το οποίο επεκτείνει τους πλόες του πέρα από αυτούς που έχουν καθοριστεί ως παράκτιοι πλόες από ένα κράτος μέλος και εισέρχεται σε ύδατα που δεν καλύπτονται από το χαρακτηρισμό αυτό, θα πρέπει να ανταποκρίνονται πλήρως στις απαιτήσεις της οδηγίας.

3. Κάθε κράτος μέλος θα παρέχει στα πλοία που δικαιούνται να φέρουν τη σημαία του τα οφέλη από τις διατάξεις της οδηγίας περί παράκτιων πλόων, εφόσον τα πλοία αυτά απασχολούνται τακτικά σε παράκτιους πλόες στις ακτές ενός μη συμβαλλόμενου μέρους της σύμβασης STCW, όπως έχουν καθοριστεί από το κράτος μέλος.

4. Τα κράτη μέλη, προτού αποφασίσουν για τον καθορισμό των παράκτιων πλόων και των συνθηκών εκπαίδευσης και κατάρτισης που απαιτούνται σύμφωνα με τις απαιτήσεις αυτού του άρθρου, θα ανακοινώσουν στην Επιτροπή τις λεπτομέρειες των διατάξεων που σκοπεύουν να υιοθετήσουν. Αυτές οι συνθήκες υιοθετούνται από τα κράτη μέλη, μόνον εφόσον εγκριθούν σύμφωνα με τη διαδικασία που περιγράφεται στο άρθρο 13.

Άρθρο 5β

Κυρώσεις ή πειθαρχικά μέτρα

1. Τα κράτη μέλη θα πρέπει να θεσπίσουν ενέργειες και διαδικασίες, αφενός, για την αμερόληπτη έρευνα οποιασδήποτε αναφερθείσας ανικανότητας, ενέργειας ή παράλειψης, η οποία μπορεί να θέσει σε άμεση απειλή την ασφάλεια της ζωής ή της περιουσίας στη θάλασσα ή το θαλάσσιο περιβάλλον από τους κατόχους των πιστοποιητικών ή των θεωρήσεων που έχει εκδόσει το κράτος μέλος, κατά την εκτέλεση των καθηκόντων που σχετίζονται με τα πιστοποιητικά τους, και, αφετέρου για την απόσυρση, αναστολή ισχύος ή κατάργηση αυτών των πιστοποιητικών για παρόμοιο λόγο και για την πρόληψη της απάτης.

2. Κάθε κράτος μέλος θα προσδιορίσει τις κυρώσεις ή τα πειθαρχικά μέτρα για περιπτώσεις κατά τις οποίες οι διατάξεις της εθνικής του νομοθεσίας κατ' εφαρμογή της οδηγίας δεν συμφωνούν όσον αφορά τα δικαιούμενα να φέρουν τη σημαία του πλοία ή τους ναυτικούς που έχουν λάβει τα δέοντα πιστοποιητικά από το εν λόγω κράτος μέλος.

3. Συγκεκριμένα, αυτές οι κυρώσεις ή τα πειθαρχικά μέτρα θα προσδιοριστούν και θα ισχύσουν σε περιπτώσεις κατά τις οποίες:

α) μια εταιρεία ή ένας πλοίαρχος απασχολεί ένα πρόσωπο που δεν κατέχει το πιστοποιητικό που απαιτείται από αυτή την οδηγία 7 β) ένας πλοίαρχος επέτρεψε σε πρόσωπο που δεν κατέχει το κατάλληλο πιστοποιητικό, έγκυρη εξαίρεση ή την έγγραφη απόδειξη που απαιτείται από το άρθρο 9 παράγραφος 3 στοιχείο α) να εκτελέσει οποιαδήποτε λειτουργία ή υπηρεσία σε οποιαδήποτε ειδικότητα, η οποία σύμφωνα με την οδηγία πρέπει να εκτελεστεί από πρόσωπο που κατέχει το κατάλληλο πιστοποιητικό ή γ) ένα πρόσωπο το οποίο, μέσω απάτης ή παραχαραγμένων εγγράφων απασχολείται με την εκτέλεση οποιασδήποτε λειτουργίας ή υπηρεσίας σε οποιαδήποτε ειδικότητα η οποία, σύμφωνα με την οδηγία, πρέπει να εκτελείται από πρόσωπο που θα κατέχει σχετικό πιστοποιητικό ή εξαίρεση.

4. Τα κράτη μέλη, στη δικαιοδοσία των οποίων βρίσκεται οποιαδήποτε εταιρεία ή πρόσωπο για το οποίο υπάρχουν σαφείς ενδείξεις ότι ευθύνεται ή γνωρίζει οποιασδήποτε μη συμμόρφωση προς την οδηγία, όπως καθορίζεται στην παράγραφο 3, θα επεκτείνει τη συνεργασία του με οποιοδήποτε κράτος μέλος ή, υποκείμενο σε αμοιβαία συνεργασία, τρίτη χώρα η οποία θα το ενημερώσει για τις προθέσεις της να κινήσει δικαστικές διαδικασίες υπό τη δικαιοδοσία της.

Άρθρο 5γ

Πρότυπα ποιότητας

1. Τα κράτη μέλη πρέπει να διασφαλίσουν ότι:

α) όλες οι δραστηριότητες εκπαίδευσης, αξιολόγησης ικανότητας, έκδοσης πιστοποιητικών, θεωρήσεων και επανεπικυρώσεων που διενεργούνται από μη κυβερνητικούς φορείς ή ιδρύματα της δικαιοδοσίας τους παρακολουθούνται, διαρκώς, μέσω ενός συστήματος προτύπων ποιότητας για να διασφαλιστεί η επίτευξη των καθορισμένων στόχων, συμπεριλαμβανομένων και όσων αφορούν τα προσόντα και την πείρα των εκπαιδευτών και των αξιολογητών και

β) όπου εκτελούν τέτοιες δραστηριότητες κυβερνητικοί φορείς ή ιδρύματα, θα υπάρχει ένα σύστημα προτύπων ποιότητας 7 γ) οι στόχοι εκπαίδευσης και κατάρτισης και τα σχετικά πρότυπα επάρκειας τα οποία πρέπει να επιτευχθούν καθορίζονται σαφώς. Ορίζονται επίσης τα ανάλογα επίπεδα γνώσεων, κατανόησης και προσόντων με τις εξετάσεις και τις αξιολογήσεις που απαιτούνται από τη σύμβαση STCW. Οι στόχοι και τα σχετικά πρότυπα ποιότητας πρέπει να προσδιορίζονται χωριστά για τα διαφορετικά μαθήματα και εκπαιδευτικά προγράμματα και θα καλύπτουν τη διαχείριση του συστήματος έκδοσης πιστοποιητικών 7 δ) το πεδίο εφαρμογής των προτύπων ποιότητας θα πρέπει να καλύπτει τη διαχείριση του συστήματος έκδοσης πιστοποιητικών, όλα τα μαθήματα και εκπαιδευτικά προγράμματα, τις εξετάσεις και τις αξιολογήσεις που διενεργούνται από ή υπό την αιγίδα του κράτους μέλους, καθώς και τα απαιτούμενα προσόντα και την πείρα των εκπαιδευτών και των αξιολογητών 7 θα λαμβάνονται υπόψη οι επιθεωρήσεις πολιτικής, τα συστήματα, οι έλεγχοι και οι εσωτερικές επισκοπήσεις διασφάλισης ποιότητας που έχουν θεσπιστεί για να διασφαλιστεί η επίτευξη των καθορισμένων στόχων.

2. Τα κράτη μέλη θα διασφαλίσουν επίσης τη διεξαγωγή ανεξάρτητης αξιολόγησης των γνώσεων, της κατανόησης, των προσόντων, της απόκτησης επάρκειας και των δραστηριοτήτων αξιολόγησης, καθώς και της διοίκησης του συστήματος έκδοσης πιστοποιητικών, κατά διαστήματα όχι μεγαλύτερα των πέντε ετών, από εντεταλμένα πρόσωπα τα οποία δεν ενέχονται στις εν λόγω δραστηριότητες, για να διαπιστωθεί εάν:

α) όλα τα μέτρα εσωτερικού ελέγχου διοίκησης και οι δράσεις παρακολούθησης συμμορφώνονται με τις προγραμματισμένες ρυθμίσεις και τις τεκμηριωμένες διαδικασίες και είναι αποτελεσματικά ως προς τη διασφάλιση της επίτευξης των καθορισμένων στόχων 7 β) τα αποτελέσματα κάθε ανεξάρτητης αξιολόγησης τεκμηριώνονται και υποβάλλονται υπόψη των αρμοδίων για τον τομέα που αξιολογείται και

γ) λαμβάνονται έγκαιρα μέτρα για την αποκατάσταση τυχόν ελλείψεων.

3. Θα κοινοποιηθεί έκθεση των κρατών μελών σε σχέση με την αξιολόγηση που απαιτείται από την παράγραφο 2 στην Επιτροπή εντός έξι μηνών από την ημερομηνία διεξαγωγής της αξιολόγησης.

4. Τα κράτη μέλη, εφαρμόζοντας τις διατάξεις αυτού του άρθρου, θα λάβουν υπόψη τις διατάξεις του τμήματος B-I/8 του κώδικα STCW.

Άρθρο 5δ

Ιατρικά πρότυπα - Έκδοση και καταχώρηση των πιστοποιητικών 1. Τα κράτη μέλη θα θεσπίσουν πρότυπα όσον αφορά την ικανότητα από ιατρικής απόψεως των ναυτικών, ειδικά όσον αφορά την όραση και την ακοή.

2. Τα κράτη μέλη θα πρέπει να διασφαλίσουν ότι τα πιστοποιητικά χορηγούνται μόνο σε υποψήφιους που πληρούν τις απαιτήσεις του παρόντος άρθρου.

3. Οι υποψήφιοι για την έκδοση πιστοποιητικού θα πρέπει να παρέχουν ικανοποιητικές αποδείξεις:

α) της ταυτότητας τους 7 β) ότι η ηλικία τους δεν είναι μικρότερη από αυτή που ορίζεται στο σχετικό κανονισμό του παραρτήματος στην παρούσα οδηγία για το πιστοποιτικό για το οποίο υποβάλουν αίτηση 7 γ) ότι ανταποκρίνονται στα πρότυπα ικανότητας από ιατρικής απόψεως, ειδικά όσον αφορά την όραση και την ακοή, τα οποία έχουν θεσπιστεί από τα κράτη μέλη και ότι κατέχουν ένα έγκυρο έγγραφο που βεβαιώνει την ικανότητα αυτή, το οποίο θα πρέπει να έχει εκδοθεί από ένα δεόντως εντεταλμένο ιατρό, τον οποίο αναγνωρίζουν οι αρμόδιες αρχές του κράτους μέλους 7 δ) ότι έχουν ολοκληρώσει τη θαλάσσια υπηρεσία τους και οποιαδήποτε υποχρεωτική εκπαίδευση απαιτείται από τους κανονισμούς του παραρτήματος της παρούσας οδηγίας για το πιστοποιητικό για το οποίο υποβάλουν αίτηση και

ε) ότι πληρούν τα πρότυπα επάρκειας, τα οποία επιβάλλονται από τους κανονισμούς του παραρτήματος για τις ειδικότητες, τις λειτουργίες και τα επίπεδα που πρέπει να προσδιοριστούν στη θεώρηση του πιστοποιητικού.

4. Τα κράτη μέλη αναλαμβάνουν:

α) να διατηρήσουν ηλεκτρονικό μητρώο ή μητρώα όλων των πιστοποιητικών και θεωρήσεων για πλοιάρχους και υψηλόβαθμους ναυτικούς και, όπως αρμόζει, τους κατώτερους ναυτικούς, τα οποία έχουν εκδοθεί, έχουν λήξει ή έχουν επανακυρωθεί, ανασταλεί, ακυρωθεί ή έχουν αναφερθεί απωλεσθέντα ή καταστραφέντα, καθώς και για τις εξαιρέσεις που έχουν εκδοθεί και β) να παρέχουν πληροφορίες για τη νομική κατάσταση τέτοιων πιστοποιητικών, θεωρήσεων και απαλλαγών σε άλλα κράτη μέλη ή, υποκείμενα σε αμοιβαίες σχέσεις, σε τρίτες χώρες και εταιρείες που απαιτούν επιβεβαίωση της αυθεντικότητας και της εγκυρότητας των πιστοποιητικών τα οποία καταθέτουν σε αυτές ναυτικοί που θέλουν να αναγνωριστούν τα πιστοποιητικά τους στο πλαίσιο των διατάξεων του άρθρου 9 ή να απασχοληθούν σε εμπορικά πλοία.

5. Τα κράτη μέλη, όταν θα εφαρμόζουν τις διατάξεις του παρόντος άρθρου, θα λαμβάνουν υπόψη τη συστηνόμενη καθοδήγηση, η οποία παρουσιάζεται στο τμήμα B-I/9 του κώδικα STCW.

Άρθρο 5ε

Εκ νέου επικύρωση των πιστοποιητικών

1. Κάθε πλοίαρχος, υψηλόβαθμος αξιωματούχος και χειριστής ασυρμάτου, ο οποίος κατέχει ένα πιστοποιητικό που έχει εκδοθεί ή αναγνωριστεί στο πλαίσιο οποιουδήποτε άρθρου του παραρτήματος άλλο από το κεφάλαιο VI και υπηρετεί στη θάλασσα ή σκοπεύει να επιστρέψει στη θάλασσα μετά από μια περίοδο στην ξηρά, εάν επιθυμεί να θεωρείται ικανός για θαλάσσια υπηρεσία, ανά χρονικά διαστήματα που δεν υπερβαίνουν τα πέντε έτη θα πρέπει:

α) να πληροί τα πρότυπα ικανότητας από ιατρικής απόψεως που ορίζει το άρθρο 5δ

και

β) να διαθέτει συνεχή επαγγελματική ικανότητα σύμφωνα με το τμήμα A-I/11 του κώδικα STCW.

2. Κάθε πλοίαρχος, υψηλόβαθμος αξιωματούχος και χειριστής ασυρμάτου, για να συνεχίσει τη θαλάσσια υπηρεσία σε εμπορικά πλοία για τα οποία έχουν συμφωνηθεί διεθνώς ειδικές απαιτήσεις εκπαίδευσης, θα πρέπει να ολοκληρώσει επιτυχώς την εγκεκριμένη σχετική εκπαίδευση.

3. Τα κράτη μέλη θα πρέπει να συγκρίνουν τα πρότυπα επάρκειας που απαιτούν από τους υποψηφίους πιστοποιητικών που εκδίδονται πριν από την 1η Φεβρουαρίου του 2002 με αυτά που καθορίζονται για το κατάλληλο πιστοποιητικό στο μέρος Α του κώδικα STCW και θα πρέπει να ορίσουν την ανάγκη να υποβάλλονται οι κάτοχοι τέτοιων πιστοποιητικών σε εκπαίδευση για την ενημέρωση και την ανανέωση των γνώσεών τους ή σε αξιολόγηση.

Τα μαθήματα εκπαίδευσης για την ενημέρωση και την ανανέωση των γνώσεών του θα εγκριθούν και θα περιλαμβάνουν τις αλλαγές στους συναφείς εθνικούς και διεθνείς κανονισμούς, οι οποίες αφορούν την ασφάλεια της ζωής στη θάλασσα και την προστασία του θαλάσσιου περιβάλλοντος, και θα λαμβάνουν επίσης υπόψη την αναθεώρηση των εν λόγω προτύπων επάρκειας.

4. Τα κράτη μέλη, σε συνεργασία με τους ενδιαφερόμενους, θα εκπονήσουν ή θα προαγάγουν την εκπόνηση δομής κύκλων σπουδών ανανέωσης και εκσυγχρονισμού γνώσεων όπως προβλέπεται στο μέρος A-I/11 του κώδικα STCW.

5. Για τον εκσυγχρονισμό των γνώσεων των πλοιάρχων, των αξιωματικών και των χειριστών ασυρμάτου, τα κράτη θα πρέπει να διασφαλίσουν ότι τα κείμενα των πρόσφατων αλλαγών στους εθνικούς και διεθνείς κανονισμούς που αφορούν την ασφάλεια της ζωής στη θάλασσα και την προστασία του θαλάσσιου περιβάλλοντος διατίθενται στα δικαιούμενα να φέρουν τη σημαία τους πλοία.

Άρθρο 5στ

Χρήση προσομοιωτών

1. Τα πρότυπα απόδοσης και άλλες διατάξεις που έχουν τεθεί στο τμήμα A-I/12 του κώδικα STCW και παρόμοιες άλλες απαιτήσεις που προβλέπονται στο μέρος Α του κώδικα STCW για οποιοδήποτε πιστοποιητικό θα πρέπει να συμμορφώνονται με:

α) το σύνολο της υποχρεωτικής εκπαίδευσης που βασίζεται στους προσομοιωτές 7 β) οποιαδήποτε αξιολόγηση της επάρκειας που απαιτείται από το μέρος Α του κώδικα STCW, η οποία εκτελείται μέσω προσομοιωτή και

γ) οποιαδήποτε επίδειξη, μέσω προσομοιωτή, συνεχούς ικανότητας χρήσης που απαιτείται από το μέρος Α του κώδικα STCW.

2. Οι προσομοιωτές που έχουν εγκατασταθεί ή έχουν τεθεί σε λειτουργία πριν από την 1η Φεβρουαρίου 2002 δύνανται να εξαιρεθούν από την πλήρη συμμόρφωση με τα πρότυπα απόδοσης που αναφέρονται στην παράγραφο 1, κατά τη διακριτική ευχέρεια των κρατών μελών.

Άρθρο 5ζ

Ευθύνη των εταιρειών

1. Τα κράτη μέλη, σύμφωνα με τις διατάξεις των παραγράφων 2 και 3, θεωρούν τις εταιρείες υπεύθυνες για την τοποθέτηση ναυτικών σε υπηρεσία στα πλοία της, σύμφωνα με τις διατάξεις της παρούσας οδηγίας και απαιτούν από κάθε τέτοια εταιρεία να διασφαλίσει ότι:

α) κάθε ναυτικός που έχει τοποθετηθεί σε οποιοδήποτε από τα πλοία της κατέχει το κατάλληλο πιστοποιητικό σύμφωνα με τις διατάξεις της οδηγίας 7 β) τα πλοία της επανδρώνονται σύμφωνα με τις εφαρμόσιμες απαιτήσεις ασφαλούς επάνδρωσης της διοίκησής τους 7 γ) διατηρούν τεκμηρίωση και στοιχεία σχετικά με όλους τους ναυτικούς που έχουν προσληφθεί στα πλοία τους, στα οποία υπάρχει εύκολη πρόσβαση οποιαδήποτε στιγμή και περιλαμβάνουν, χωρίς αυτό να είναι περιοριστικό, τεκμηρίωση και στοιχεία σχετικά με την πείρα, την κατάρτιση, την ικανότητα από ιατρικής απόψεως και την επάρκεια τους να ανταποκριθούν στα καθήκοντα που τους έχουν ανατεθεί 7 δ) οι ναυτικοί που έχουν τοποθετηθεί σε οποιοδήποτε από τα πλοία της έχουν εξοικειωθεί με τα ειδικά τους καθήκοντα και τις ρυθμίσεις του πλοίου, τις εγκαταστάσεις, τον εξαρτισμό, τις διαδικασίες και τα χαρακτηριστικά του πλοίου που σχετίζονται με την εκτέλεση των καθημερινών τους καθηκόντων, καθώς και με την εκτέλεση των καθηκόντων τους σε περίπτωση κινδύνου και

ε) το προσωπικό του πλοίου μπορεί να συντονίσει αποτελεσματικά τις δραστηριότητές του σε περίπτωση κινδύνου και κατά την εκτέλεση των λειτουργιών οι οποίες είναι ζωτικής σημασίας για την ασφάλεια, την πρόληψη ή τον περιορισμό της ρύπανσης.

2. Οι εταιρείες, οι πλοίαρχοι και τα μέλη του πληρώματος έχουν έκαστος ευθύνη να διασφαλίζουν ότι οι υποχρεώσεις που απορρέουν από το παρόν άρθρο εκπληρώνονται πλήρως και ότι άλλα παρόμοια μέτρα θα λαμβάνονται για να διασφαλιστεί ότι κάθε μέλος του πληρώματος είναι πεπειραμένο και ενημερωμένο για να συμβάλει στον ασφαλή χειρισμό του πλοίου.

3. Η εταιρεία θα παρέχει έγγραφες οδηγίες στον πλοίαρχο κάθε πλοίου για το οποίο εφαρμόζεται η οδηγία και θα ορίζει την πολιτική και τις διαδικασίες που θα ακολουθηθούν για να διασφαλισθεί ότι όλοι οι ναυτικοί που έχουν προσληφθεί πρόσφατα στο πλοίο θα έχουν, σε λογικά πλαίσια, την ευκαιρία να εξοικειωθούν με τον εξαρτισμό του πλοίου, τις διαδικασίες χειρισμού και τις λοιπές ρυθμίσεις του πλοίου, γεγονός απαραίτητο για τη σωστή εκτέλεση των καθηκόντων τους, πριν τους ανατεθούν άλλα καθήκοντα. Παρόμοιες πολιτικές και διαδικασίες πρέπει να περιλαμβάνουν:

α) διάθεση μιας λογικής χρονικής περιόδου, κατά τη διάρκεια της οποίας ο νεοπροσληφθείς ναυτικός θα έχει την ευκαιρία να γνωρίσει:

- το συγκεκριμένο εξαρτισμό τον οποίο θα χρησιμοποιεί ή θα χειρίζεται ο ναυτικός και - τις συγκεκριμένες διαδικασίες και ρυθμίσεις τήρησης φυλακών, ασφάλειας, περιβαλλοντικής προστασίας και περιπτώσεων κινδύνου, τις οποίες χρειάζεται ο ναυτικός για να γνωρίζει πώς θα εκτελέσει σωστά τα καθήκοντα που του έχουν ανατεθεί 7 β) τοποθέτηση ενός πεπειραμένου μέλους του πληρώματος, το οποίο και θα είναι υπεύθυνο να διασφαλίζει ότι θα παρέχεται η ευκαιρία σε κάθε νεοπροσληφθέντα ναυτικό να λαμβάνει τις βασικές πληροφορίες στη γλώσσα που κατανοεί.

Άρθρο 5η

Μεταβατικές διατάξεις

1. Έως την 1η Φεβρουαρίου 2002, τα κράτη μέλη μπορούν να συνεχίσουν να εκδίδουν, να αναγνωρίζουν και να θεωρούν πιστοποιητικά σύμφωνα με τις διατάξεις που εφαρμόζονταν πριν από την ημερομηνία μεταφοράς στον εθνικό νόμο των διατάξεων της οδηγίας . . ./. . ./ΕΚ (1) σε σχέση με τους ναυτικούς που έχουν ξεκινήσει την εγκεκριμένη θαλάσσια υπηρεσία τους, καθώς και εγκεκριμένα προγράμματα εκπαίδευσης και κατάρτισης ή ένα εγκεκριμένο μάθημα εκπαίδευσης πριν από την 1η Αυγούστου 1998.

2. Έως την 1η Φεβρουαρίου 2002, τα κράτη μέλη μπορούν να συνεχίσουν να ανανεώνουν και να επικυρώνουν εκ νέου πιστοποιητικά και θεωρήσεις, σύμφωνα με τις διατάξεις οι οποίες θα εφαρμόζονται πριν από την ημερομηνία μεταφοράς των διατάξεων της οδηγίας . . ./. . ./ΕΚ (1) στον εθνικό νόμο.

3. Όταν ένα κράτος μέλος, σύμφωνα με το άρθρο 5ε, επανεκδίδει ή επεκτείνει την εγκυρότητα των πιστοποιητικών που εκδόθηκαν αρχικά σύμφωνα με τις διατάξεις που θα εφαρμόζονται πριν από την ημερομηνία μεταφοράς των διατάξεων της οδηγίας . . ./. . ./ΕΚ (1) στον εθνικό νόμο, το κράτος μέλος μπορεί κατά τη διακριτική του ευχέρεια, να αντικαταστήσει τους περιορισμούς χωρητικότητας που εμφανίζονται στα αρχικά πιστοποιητικά ως ακολούθως:

α) "200 κσχ" μπορούν να αντικατασταθούν με "500 κσχ εγγεγραμμένη χωρητικότητα" 7 β) "1 600 κσχ" μπορούν να αντικατασταθούν με "3 000 κσχ".

Άρθρο 5θ

Ικανότητα προς εκτέλεση καθηκόντων

Τα κράτη μέλη, για την πρόληψη της κόπωσης, θα θεσπίσουν και θα ενισχύσουν τις περιόδους ανάπαυσης για το προσωπικό τήρησης φυλακών και θα απαιτήσουν να ρυθμίζονται τα συστήματα τήρησης φυλακών, ώστε η ικανότητα όλου του προσωπικού τήρησης φυλακών να μην εξασθενεί λόγω της κόπωσης και τα καθήκοντα να ρυθμίζονται κατά τέτοιο τρόπο ώστε ο πρώτος φύλακας κατά την έναρξη του πλου και στη συνέχεια οι λοιποί φύλακες να είναι επαρκώς αναπαυμένοι και οπωσδήποτε ικανοί για την εκτέλεση των καθηκόντων τους.

2. Όλα τα πρόσωπα στα οποία ανατίθεται το καθήκον του υπεύθυνου υψηλόβαθμου ναυτικού μιας φυλακής ή του κατώτερου ναυτικού που συμμετέχει σε μια φυλακή θα πρέπει να έχουν αναπαυθεί τουλάχιστον δέκα ώρες σε οποιοδήποτε διάστημα 24 ωρών.

3. Οι ώρες ανάπαυσης πρέπει να χωρίζονται σε δύο το πλείστον περιόδους, η διάρκεια της μιας εκ των οποίων θα πρέπει να είναι τουλάχιστον έξι ώρες.

4. Οι απαιτήσεις περιόδου ανάπαυσης των παραγράφων 1 και 2 δεν ακολουθούνται σε περίπτωση κινδύνου ή γυμνασίων ή οποιωνδήποτε άλλων περιπτώσεων όπου το προβάδισμα έχει ο χειρισμός του πλοίου.

5. Παρά τις διατάξεις των παραγράφων 2 και 3, η ελάχιστη περίοδος των δέκα ωρών μπορεί να μειωθεί σε τουλάχιστον έξι συνεχείς ώρες, εφόσον αυτή η μείωση δεν θα επεκτείνεται πέρα των δύο ημερών και ανά διάστημα επτά ημερών θα προβλέπονται 70 ώρες ανάπαυσης.

6. Τα κράτη μέλη θα πρέπει να απαιτούν να τοιχοκολλείται σε εύκολα προσβάσιμο σημείο το πρόγραμμα τήρησης φυλακών.

7. Κατά την εφαρμογή των διατάξεων αυτού του άρθρου, τα κράτη μέλη θα λάβουν υπόψη τις διατάξεις που αναφέρονται στο τμήμα B-VIII/1 του κώδικα STCW."

4. Στο άρθρο 7:

- θα παραμείνει το υπάρχον κείμενο, όπως στην παράγραφο 1,

- στο δεύτερο εδάφιο της παραγράφου 1 θα διαγραφεί η φράση "τα κράτη μέλη θα διασφαλίσουν ότι όλοι οι διαγωνιζόμενοι θα έχουν τα απαραίτητα προσόντα",

- θα προστεθεί η ακόλουθη παράγραφος:

Εκπαίδευση και αξιολόγηση

α) Το σύνολο της εκπαίδευσης και της αξιολόγησης των ναυτικών:

i) είναι διαρθρωμένα σύμφωνα με τα έγγραφα προγράμματα, συμπεριλαμβανομένων των μεθόδων και των μέσων παράδοσης, των διαδικασιών και του υλικού των μαθημάτων ως απαραίτητων στοιχείων για την επίτευξη των επιβαλλόμενων προτύπων επάρκειας και

ii) διενεργείται, ελέγχεται, αξιολογείται και υποστηρίζεται από εντεταλμένα πρόσωπα σύμφωνα με τα στοιχεία δ), ε) και στ).

β) Τα πρόσωπα που διενεργούν εκπαίδευση ή αξιολόγηση επί του εμπορικού πλοίου θα το πράττουν μόνον εφόσον η εκπαίδευση ή η αξιολόγηση δεν επηρεάζει τον κανονικό χειρισμό του πλοίου και μπορούν να αφιερώσουν το χρόνο και την προσοχή τους στην εκπαίδευση ή την αξιολόγηση.

Προσόντα των εκπαιδευτών, εποπτών και αξιολογητών

γ) Οι εκπαιδευτές, επόπτες και αξιολογητές είναι αναλόγως εντεταλμένοι για τους συγκεκριμένους τύπους και επίπεδα εκπαίδευσης ή αξιολόγησης της ικανότητας των ναυτικών, είτε επί του πλοίου είτε στην ξηρά.

Κατάρτιση κατά τη διάρκεια της υπηρεσίας

δ) Οποιοσδήποτε εκπαιδεύει οποιονδήποτε ναυτικό κατά τη διάρκεια της υπηρεσίας του, είτε επί του πλοίου είτε στην ξηρά, με σκοπό την απόκτηση των προσόντων που απαιτούνται για την έκδοση πιστοποιητικού σύμφωνα με την παρούσα οδηγία:

i) θα προβαίνει σε εκτίμηση του εκπαιδευτικού προγράμματος και θα κατανοεί τους συγκεκριμένους εκπαιδευτικούς στόχους για το συγκεκριμένο τύπο εκπαίδευσης που διεξάγεται

και

ii) θα πρέπει να διαθέτει τα ανάλογα προσόντα για το έργο για το οποίο διεξάγεται η εκπαίδευση και

iii) εάν, κατά την εκπαίδευση χρησιμοποιείται προσομοιωτής:

- θα έχει λάβει τις κατάλληλες οδηγίες για τις εκπαιδευτικές πρακτικές που αφορούν τη χρήση προσομοιωτών

και

- θα έχει πρακτική πείρα χειρισμού στο συγκεκριμένο τύπο προσομοιωτή που χρησιμοποιείται.

ε) Οποιοσδήποτε είναι υπεύθυνος για την επίβλεψη της εκπαίδευσης που διεξάγεται κατά τη διάρκεια της υπηρεσίας ενός ναυτικού με σκοπό την απόκτηση των απαραίτητων προσόντων για την έκδοση πιστοποιητικού, θα πρέπει να κατανοεί πλήρως το πρόγραμμα εκπαίδευσης και τους συγκεκριμένους στόχους, κάθε τύπου εκπαίδευσης που διεξάγεται.

Αξιολόγηση της επάρκειας

στ) Οποιοσδήποτε διενεργεί αξιολόγηση ικανότητας κατά τη διάρκεια της υπηρεσίας, είτε επί του πλοίου είτε στην ξηρά, με σκοπό την απόκτηση των προσόντων που απαιτούνται για την έκδοση πιστοποιητικού θα πρέπει:

i) να έχει το κατάλληλο επίπεδο γνώσεων και κατανόησης της ικανότητας που αξιολογείται,

ii) να έχει τα ανάλογα προσόντα για το έργο για το οποίο διεξάγεται η αξιολόγηση,

iii) να έχει λάβει τις κατάλληλες οδηγίες σχετικά με τις μεθόδους και την πρακτική αξιολόγησης,

iv) να έχει πρακτική πείρα αξιολόγησης,

v) και αν διεξάγει αξιολόγηση που περιλαμβάνει την χρήση προσομοιωτών, θα πρέπει να έχει πρακτική πείρα αξιολόγησης στο συγκεκριμένο τύπο προσομοιωτή υπό την επίβλεψη και προς ικανοποίηση ενός έμπειρου αξιολογητή.

Εκπαίδευση και αξιολόγηση εντός ιδρύματος

ζ) Όταν ένα κράτος μέλος αναγνωρίζει κάποιο μάθημα που διεξάγεται εντός εκπαιδευτικού ιδρύματος ή τα προσόντα που εγγυάται ότι προσφέρει ένα εκπαιδευτικό ίδρυμα ως μέρος των απαιτήσεων του για την έκδοση πιστοποιητικού, τα προσόντα και η πείρα των εκπαιδευτών και των αξιολογητών καλύπτονται από την εφαρμογή των διατάξεων προτύπων ποιότητας του άρθρου 5ε. Τέτοια προσόντα, πείρα και πρότυπα ποιότητας θα πρέπει να συμπεριλαμβάνουν την κατάλληλη εκπαίδευση σε τεχνικές διδασκαλίας, καθώς και τις μεθόδους και την πρακτική εκπαίδευσης και αξιολόγησης και θα πρέπει να συμμορφώνονται με όλες τις εφαρμόσιμες απαιτήσεις των στοιχείων β) έως στ).

(1) Ημερομηνία έναρξης ισχύος της παρούσας οδηγίας.

(1) Η παρούσα τροποποημένη οδηγία.»

5. Το άρθρο 9 παράγραφος 3 στοιχείο α) αντικαθίσταται από τα ακόλουθα:

«α) Ένα κράτος μέλος αναγνωρίζει μόνο τα πιστοποιητικά των ναυτικών που εκδίδονται από τρίτες χώρες για υπηρεσία σε εμπορικά πλοία που φέρουν τη σημαία του, εφόσον πληρούνται οι ακόλουθοι όροι:

1. Ένα πιστοποιητικό πρέπει:

i) να έχει εκδοθεί από ένα μέρος της σύμβασης STCW, το οποίο:

- έχει ανακοινώσει πληροφορίες πριν από την 1η Αυγούστου 1998 σχετικά με την εφαρμογή της σύμβασης STCW στο γενικό γραμματέα του IMO 7 οι πληροφορίες αυτές πρέπει, εντός καθορισμένης χρονικής περιόδου που θα αποφασιστεί σύμφωνα με τη διαδικασία του άρθρου 13, να προσδιοριστεί από την επιτροπή ναυτικής ασφάλειας του IMO ότι δίδουν πλήρη και ολοκληρωμένη ισχύ στις διατάξεις της σύμβασης STCW,

- εντός κάθε περιόδου πέντε ετών μετά την 1η Αυγούστου 1998 θα ορίζει η επιτροπή θαλάσσιας ασφάλειας του IMO ότι έχει πλήρως συμμορφωθεί με τις απαιτήσεις της σύμβασης STCW για περιοδική ανεξάρτητη αξιολόγηση των προτύπων ποιότητας που εφαρμόζει σε όλες τις δραστηριότητες εκπαίδευσης, αξιολόγησης επάρκειας, πιστοποιητικών, θεώρησης και εκ νέου επικύρωσής τους, οι οποίες ολοκληρώνονται ή εκτελούνται σύμφωνα με τη σύμβαση, και οι σχετικές εκθέσεις είναι ικανοποιητικές,

- έχει αναγνωριστεί μέσω της διαδικασίας του άρθρου 13 ως πλήρως συμμορφούμενο με όλες τις απαιτήσεις της σύμβασης STCW που αφορούν τα πρότυπα επάρκειας, την έκδοση και τη θεώρηση πιστοποιητικών και την τήρηση εγγράφων και

- έχει αναλάβει να κοινοποιεί άμεσα στα κράτη μέλη οποιαδήποτε σημαντική αλλαγή έχει συντελεστεί στις σχετικές με την κατάρτιση και τα πιστοποιητικά ρυθμίσεις για τη σύμβαση STCW 7 ii) να φέρει, να συνοδεύεται από ή να περιέχει στο κείμενό του μία θεώρηση, η οποία να βεβαιώνει την έκδοσή του από το εν λόγω μέρος 7 iii) να είναι κατάλληλο για υπηρεσία σε πλοία που απασχολούνται με πλόες που εκτείνονται πέραν των παράκτιων πλόων, όπως ορίζονται από το εν λόγω μέρος 7 iv) να είναι έγκυρο, συμπεριλαμβανομένης της θεώρησης που βεβαιώνει την έκδοσή του, για τουλάχιστον ένα ημερολογιακό έτος και

v) να συνοδεύεται από τεκμηριωμένη απόδειξη ότι ο κάτοχος:

- έχει ολοκληρώσει θαλάσσια εκπαίδευση και κατάρτιση που διεξάγεται σε εκπαιδευτικό ίδρυμα το οποίο συμμορφώνεται με τις συνθήκες που ορίζονται στις υποπαραγράφους 2 και 3,

- έχει ολοκληρώσει ένα εγκεκριμένο μάθημα προσομοιωτή ραδιοεπικοινωνίας,

- έχει ολοκληρώσει ένα εγκεκριμένο μάθημα προσομοιωτή Βοήθειας Αυτόματου Πηδαλίου Ραδιοεπικοινωνίας (ARPA), εάν η αναγνώριση που βεβαιώνει τη θεώρηση είναι έγκυρη για υπηρεσία σε πλοία με εξαρτισμό ARPA,

- έχει ολοκληρώσει εκπαιδευτικά μαθήματα για την ενημέρωση και την ανανέωση των γνώσεών του, τα οποία προστίθενται στα άνωθεν, όπως έχει οριστεί ως απαραίτητο από το εκδίδον μέρος, εάν το πιστοποιητικό είχε εκδοθεί σύμφωνα με τις διατάξεις της σύμβασης STCW, η οποία ισχύει πριν από την 1η Φεβρουαρίου 1997 σύμφωνα με τις διατάξεις του κανονισμού I/15 της σύμβασης STCW μετά την τροποποίησή της,

- έχει την ικανότητα να επικοινωνεί προφορικά και να κατανοεί γραπτές και προφορικές οδηγίες, διαταγές και συμβουλές σε σχέση με τις λειτουργίες οι οποίες του/της έχουν ανατεθεί προς εκτέλεση, και

- έχει την κατάλληλη γνώση της ναυτικής νομοθεσίας του κράτους μέλους σε σχέση με τις λειτουργίες σε επίπεδο διοίκησης τις οποίες του/της επιτρέπεται να εκτελεί.

2. Κριτήρια έγκρισης ναυτικών εκπαιδευτικών ιδρυμάτων

Για να δοθεί η άδεια σε ένα ναυτικό εκπαιδευτικό ίδρυμα να διεξάγει προγράμματα εκπαίδευσης και κατάρτισης που θα γίνονται αποδεκτά από τα κράτη μέλη, καθώς θα πληρούν τις απαιτήσεις υπηρεσίας σε εμπορικά πλοία που φέρουν τη σημαία τους, ένα ναυτικό εκπαιδευτικό ίδρυμα πρέπει:

i) να είναι εξοπλισμένο με:

- κτήρια και εγκαταστάσεις που παρέχουν ένα περιβάλλον διδασκαλίας, μελέτης και μάθησης κατάλληλο για τη διεξαγωγή των εγκεκριμένων προγραμμάτων και μαθημάτων ναυτικής εκπαίδευσης και κατάρτισης,

- όλο τον εξαρτισμό και μηχανολογία συστημάτων ελέγχου, ηλεκτρική και ηλεκτρονική μηχανολογία, υδραυλική, βοηθήματα ναυσιπλοΐας, εγκαταστάσεις εργαστηρίου πνευμομηχανικής και ραδιοεπικοινωνιών και βοηθήματα διδασκαλίας, όπως ορίζεται στα έγγραφα προγράμματα της ναυτικής εκπαίδευσης και κατάρτισης ή των μαθημάτων που θα διεξαχθούν και

- καταχωρημένο σε ευρετήριο και ενημερωμένο υλικό αναφοράς σε επαρκή ποικιλία και επάρκεια αντιγράφων, το οποίο θα πρέπει να καλύπτει όλα τα θέματα που έχουν συμπεριληφθεί στα εγκεκριμένα προγράμματα ή μαθήματα ναυτικής εκπαίδευσης και κατάρτισης, τα οποία είναι διαπεπιστευμένο να διενεργεί το ίδρυμα 7 ii) να έχει διορίσει εκπαιδευτές σε επαρκή αριθμό για την υλοποίηση των εγκεκριμένων προγραμμάτων και μαθημάτων εκπαίδευσης που θα διεξαχθούν, οι οποίοι θα πρέπει να έχουν την κατάλληλη κατάρτιση στις τεχνικές και μεθόδους διδασκαλίας και την πρακτική εκπαίδευσης και αξιολόγησης και:

- θα προβαίνουν σε εκτίμηση του εκπαιδευτικού προγράμματος και θα κατανοούν τους συγκεκριμένους εκπαιδευτικούς στόχους για το συγκεκριμένο τύπο εκπαίδευσης που διεξάγεται,

- θα πρέπει να έχουν τα ανάλογα προσόντα για το έργο για το οποίο διενεργείται η κατάρτιση,

- εάν κατά τη διενέργεια της κατάρτισης χρησιμοποιείται προσομοιωτής,

- θα πρέπει να έχουν λάβει τις κατάλληλες οδηγίες σχετικά με τις πρακτικές διδασκαλίας που αφορούν τη χρήση προσομοιωτών και

- θα πρέπει να έχουν πρακτική πείρα χειρισμού στο συγκεκριμένο τύπο προσομοιωτή που χρησιμοποιείται 7 iii) να έχει διορίσει επόπτες κατάρτισης, οι οποίοι θα είναι κατάλληλοι για τα εγκεκριμένα προγράμματα και μαθήματα που θα διενεργηθούν στο ίδρυμα και θα κατανοούν πλήρως κάθε εγκεκριμένο πρόγραμμα και μάθημα εκπαίδευσης που πρόκειται να επιβλέψουν, συμπεριλαμβανομένων των συγκεκριμένων στόχων του 7 iv) να έχει διορίσει αξιολογητές, οι οποίοι θα έχουν την κατάλληλη κατάρτιση σε μεθόδους και πρακτικές αξιολόγησης και:

- θα έχουν το κατάλληλο επίπεδο γνώσης και κατανόησης της επάρκειας που αξιολογείται,

- θα έχουν τα ανάλογα προσόντα για το έργο για το οποίο διεξάγεται η αξιολόγηση,

- θα έχουν λάβει τις κατάλληλες οδηγίες για τις μεθόδους και την πρακτική αξιολόγησης,

- θα έχουν πρακτική πείρα αξιολόγησης και

- εάν διεξάγουν αξιολόγηση η οποία περιλαμβάνει τη χρήση προσομοιωτών, θα έχουν πρακτική πείρα αξιολόγησης στο συγκεκριμένο τύπο προσομοιωτή που θα χρησιμοποιηθεί υπό την επίβλεψη και προς ικανοποίηση ενός έμπειρου αξιολογητή 7 v) να τηρεί μητρώο όλων των σπουδαστών που έχουν ολοκληρώσει τη ναυτική τους εκπαίδευση ή κατάρτιση στο ίδρυμα, στο οποίο θα περιέχονται λεπτομέρειες για την εκπαίδευση και την κατάρτιση που έλαβαν, τις συγκεκριμένες ημερομηνίες, τα συμπληρωμένα μητρώα κατάρτισής τους και το δίπλωμα που τους χορηγήθηκε, καθώς και το πλήρες όνομα, ημερομηνία και τόπο γέννησής τους 7 vi) να παρέχει στο κράτος μέλος μηχανογραφημένο αντίγραφο των άνωθεν μητρώων, τα οποία θα καλύπτουν τα προγράμματα και τα μαθήματα ναυτικής εκπαίδευσης και κατάρτισης που διενεργήθηκαν προηγουμένως από το ίδρυμα, και θα αναγνωριστούν εφόσον πληρούν τις απαιτήσεις για υπηρεσία σε εμπορικά πλοία που φέρουν τη σημαία του και ένα δείγμα ή δείγματα των διπλωμάτων και πιστοποιητικών που χορηγεί 7 vii) να ενημερώνει τα άνωθεν αρχεία σε τακτά χρονικά διαστήματα μετά από αμοιβαία συνεννόηση, παρέχοντας ένα μηχανογραφημένο αντίγραφο με τις σχετικές πληροφορίες στους σπουδαστές που έχουν αποφοιτήσει πρόσφατα 7 viii) να παρακολουθεί διαρκώς τις δραστηριότητες κατάρτισης και αξιολόγησης, μέσω ενός συστήματος προτύπων ποιότητας για να διασφαλίσει την επίτευξη των καθορισμένων του στόχων, συμπεριλαμβανομένων όσον αφορούν τα προσόντα και την πείρα των εκπαιδευτών και των αξιολογητών του και

ix) να διεξάγει αξιολόγηση κατά διαστήματα μικρότερα των πέντε ετών, από κατάλληλα εντεταλμένα πρόσωπα, τα οποία δεν θα ενέχονται στις εν λόγω δραστηριότητες κατάρτισης ή αξιολόγησης, ώστε να επιβεβαιώσει ότι οι διοικητικές και επιχειρησιακές διαδικασίες σε όλα τα επίπεδα, εντός του ιδρύματος, διεθύνονται, οργανώνονται, αναλαμβάνονται, επιβλέπονται και παρακολουθούνται εξ ολοκλήρου ώστε να διασφαλιστεί η ικανότητά τους για την επίτευξη των διατυπωμένων στόχων.

3. Κριτήρια για την έγκριση των προγραμμάτων και μαθημάτων ναυτικής εκπαίδευσης και κατάρτισης Για να εγκριθεί η ναυτική εκπαίδευση και κατάρτιση, η οποία πρέπει να πληροί τις απαιτήσεις για υπηρεσία σε εμπορικά πλοία που φέρουν τη σημαία του κράτους μέλους, ένα εκπαιδευτικό πρόγραμμα ή μάθημα θα πρέπει:

i) να είναι διαρθρωμένο σύμφωνα με τα έγγραφα προγράμματα, τα οποία:

- ακολουθούν τη μορφή που χρησιμοποιείται στα πρότυπα προγράμματα του IMO ή παρέχουν ισότιμες λεπτομέρειες για τη διάρθρωση του μαθήματος και τους στόχους ή τα αποτελέσματα του προγράμματος,

- λαμβάνουν πλήρως υπόψη τις οδηγίες που δίνονται στο έγγραφο του IMO «οδηγίες για την υλοποίηση των προτύπων μαθημάτων IMO» (*) και

- συμπεριλαμβάνουν τις μεθόδους και τα μέσα παράδοσης, τις διαδικασίες και το υλικό των μαθημάτων που είναι απαραίτητα για να επιτευχθεί το προβλεπόμενο πρότυπο επάρκειας 7 ii) να διεξάγεται, να παρακολουθείται, να αξιολογείται και να υποστηρίζεται από εντεταλμένα πρόσωπα σύμφωνα με τα σημεία 2.ii), 2.iii) και 2.iv) 7 iii) να περιλαμβάνει τους στόχους εκπαίδευσης και κατάρτισης και την επάρκεια, τη γνώση, την κατανόηση και την ικανότητα χρήσης που προσδιορίζονται στη STCW 95 για τις εν λόγω λειτουργίες και τα επίπεδα υπευθυνότητας ή τα συναφή έργα, τα καθήκοντα και τις αρμοδιότητες 7 iv) να παρέχει σε ένα διαρθρωμένο πλαίσιο διδασκαλίας το εμπεριστατωμένο πρόγραμμα ή προγράμματα σπουδών που θα πρέπει να ακολουθείται κατά τη διεξαγωγή που προγράμματος ή του μαθήματος εκπαίδευσης, γραμμένο υπό μορφή μαθησιακού στόχου ή αποτελέσματος εκπαίδευσης 7 v) να ορίσει τα βιβλία, τα έγγραφα, το τεχνικό υλικό και άλλες δημοσιεύσεις που θα χρησιμοποιούνται σε σχέση με το πρόγραμμα ή το μάθημα κατάρτισης 7 vi) να ενδεικνύει το χρόνο που θα διατίθεται για την παράδοση κάθε θεματικού τομέα που θα καλυφθεί, καθώς και ένα προγραμματισμένο χρονοδιάγραμμα για την καθοδήγηση των εκπαιδευτών και των σπουδαστών και

vii) εάν διεξάγεται σε εκπαιδευτικό ίδρυμα πριν από την ημερομηνία έγκρισής του, να έχει παράσχει ένα επίπεδο ναυτικής εκπαίδευσης και κατάρτισης το οποίο να θεωρεί το κράτος μέλος ισότιμο με την εκπαίδευση και την κατάρτιση που παρέχονται σύμφωνα με τα άνωθεν κριτήρια.

4. Τα πιστοποιητικά και οι θεωρήσεις που εκδίδει το κράτος μέλος σύμφωνα με τις διατάξεις αυτού του άρθρου όταν αναγνωρίζει ή βεβαιώνει την αναγνώριση ενός πιστοποιητικού που εκδίδεται από τρίτη χώρα δεν μπορεί να χρησιμοποιηθούν ως βάση για περαιτέρω αναγνώριση από άλλο κράτος μέλος.

5. Παρά τις διατάξεις της παραγράφου 5 του άρθρου 3α, ένα κράτος μέλος μπορεί, εάν οι συνθήκες το απαιτούν, να επιτρέψει σε ένα ναυτικό να υπηρετήσει σε ειδικότητα, εκτός από την ειδικότητα του αξιωματικού ραδιοεπικοινωνίας ή του χειριστή ασυρμάτου, όπως προβλέπεται από τους κανονισμούς ραδιοεπικοινωνίας, για μια περίοδο που δεν θα υπερβαίνει τους τρεις μήνες σε πλοίο που φέρει τη σημαία του εν λόγω κράτους μέλους, ενώ θα κατέχει κατάλληλο και έγκυρο πιστοποιητικό το οποίο έχει εκδοθεί και θεωρηθεί όπως απαιτείται από τρίτη χώρα αλλά δεν έχει ακόμα θεωρηθεί για αναγνώριση, ώστε να θεωρείται κατάλληλος για υπηρεσία σε πλοίο που φέρει τη σημαία του εν λόγω κράτους μέλους. Θα πρέπει να είναι άμεσα διαθέσιμη η τεκμηριωμένη απόδειξη ότι έχει υποβληθεί αίτηση για θεώρηση στις αρμόδιες αρχές.

(*) London - IMO - 1988 - 096/88.»

6. Παρεμβάλλονται τα ακόλουθα άρθρα:

«Άρθρο 10α

Κρατικός λιμενικός έλεγχος

1. Οι διατάξεις ελέγχου προτεραιότητας του άρθρου 10 θα πρέπει, μεταξύ άλλων, να καλύπτουν επιθεωρήσεις των ακόλουθων:

- ναυτικών οι οποίοι απαιτείται να είναι διαπιστευμένοι σύμφωνα με τη STCW 95, να διαθέτουν το κατάλληλο πιστοποιητικό ή έγκυρη εξαίρεση, ή να παρέχουν τεκμηριωμένη απόδειξη ότι, έχει υποβληθεί αίτηση για θεώρηση, η οποία θα βεβαιώνει την αναγνώριση στις αρμόδιες αρχές της χώρας τη σημαία της οποίας φέρει το πλοίο,

- επιβεβαίωση ότι οι αριθμοί και τα πιστοποιητικά για τους ναυτικούς είναι σύμφωνα με τις απαιτήσεις ασφαλούς επάνδρωσης.

2. Οι έλεγχοι προτεραιότητας, όπως περιγράφεται στο άρθρο 10, θα πρέπει επίσης να προβλέπουν ότι ο ναυτικός θα επιδεικνύει τη σχετική του επάρκεια στον τόπο εκτέλεσης του καθήκοντος. Αυτή η επίδειξη μπορεί να περιλαμβάνει επιβεβαίωση ότι πληρούνται οι λειτουργικές απαιτήσεις όσον αφορά τα πρότυπα τήρησης φυλακών και ότι το επίπεδο επάρκειας του ναυτικού συνεπάγεται την κατάλληλη αντίδραση στις περιπτώσεις κινδύνου.

Στην αξιολόγηση θα χρησιμοποιηθούν οι μέθοδοι επίδειξης επάρκειας σε συνδυασμό με τα κριτήρια για την αξιολόγησή της και το εύρος των προτύπων που αναφέρονται στο μέρος Α του κώδικα STCW.

3. Αξιολόγηση της ικανότητας των ναυτικών, όπως περιγράφεται στην παράγραφο 2, θα γίνει επίσης εάν συντρέξει ένας από τους ακόλουθους λόγους:

- το πλοίο έχει εμπλακεί σε σύγκρουση, προσάραξη ή εξοκύλιση ή

- έγινε εκφόρτωση υλικών από το πλοίο ενώ αυτό ταξίδευε, ήταν αγκυροβολημένο ή σε θέση πλευρίσεως, η οποία είναι παράνομη υπό οποιανδήποτε διεθνή σύμβαση ή

- το πλοίο έχει ελιχθεί με ασταθή και ανασφαλή τρόπο κατά την πορεία του και δεν ακολουθήθηκαν μέτρα ή πρακτικές ασφαλούς ναυσιπλοΐας ή

- ο χειρισμός του πλοίου έγινε κατά τέτοιο τρόπο ώστε να θέτει σε κίνδυνο τα πρόσωπα, την ιδιοκτησία ή το περιβάλλον.

«Άρθρο 11α Κράτηση του πλοίου θα γίνεται, μεταξύ άλλων, σε περιπτώσεις:

- που οι ναυτικοί δεν κατέχουν κατάλληλο πιστοποιητικό, έγκυρη εξαίρεση ή δεν παρέχουν τεκμηριωμένη απόδειξη ότι έχει υποβληθεί αίτηση για θεώρηση η οποία θα βεβαιώνει την αναγνώριση στις αρμόδιες αρχές της χώρας τη σημαία της οποίας φέρει το πλοίο,

- μη συμμόρφωσης με τις εφαρμοζόμενες απαιτήσεις για ασφαλή επάνδρωση,

- μη συμμόρφωσης των ρυθμίσεων φυλακών ναυσιπλοΐας και μηχανοστασίου με τις απαιτήσεις που έχουν προσδιοριστεί για το πλοίο,

- που παρατηρείται σε μια φυλακή ελλείψει εντεταλμένου προσώπου για να χειριστεί τον εξαρτισμό που είναι απαραίτητος για την ασφαλή ναυσιπλοΐα, την ασφαλή ραδιοεπικοινωνία ή την πρόληψη της θαλάσσιας ρύπανσης και

- που παρατηρείται ελλείψει προσώπων επαρκών αναπαυμένων και συνεπώς ικανών για την εκτέλεση του καθήκοντος για την πρώτη φυλακή κατά την έναρξη του πλου και για τις ακόλουθες φυλακές.»

7. Στο άρθρο 12 παράγραφος 1 το κείμενο "και ιθ)" αντικαθίσταται από το κείμενο "ιθ) και κε)".

8. Το παράρτημα αντικαθίσταται από το παράρτημα αυτής της οδηγίας.

Άρθρο 2

1. Τα κράτη μέλη πρέπει να θέσουν σε ισχύ τους νόμους, τους κανονισμούς και τις διοικητικές διατάξεις που είναι απαραίτητες για τη συμμόρφωση με αυτή την οδηγία το αργότερο την [1η Ιουνίου 1997].

2. Όταν τα κράτη μέλη υιοθετήσουν τις συγκεκριμένες διατάξεις, αυτές θα πρέπει να κάνουν αναφορά στην παρούσα οδηγία ή θα ανακοινώνονται μέσω μιας τέτοιας αναφοράς όταν θα γίνει η επίσημη έκδοσή τους. Οι μέθοδοι σύνταξης αυτής της αναφοράς θα οριστούν από τα κράτη μέλη.

3. Τα κράτη μέλη θα ορίσουν το σύστημα κυρώσεων για παραβίαση των εθνικών διατάξεων που υιοθετήθηκαν σύμφωνα με αυτή την οδηγία και θα λάβουν όλα τα απαραίτητα μέτρα για να διασφαλίσουν την εφαρμογή αυτών των κυρώσεων. Οι κυρώσεις που προβλέπονται θα είναι αποτελεσματικές, ανάλογες και αποτρεπτικές.

4. Τα κράτη μέλη θα ανακοινώσουν άμεσα στην Επιτροπή τα κείμενα όλων των διατάξεων τα οποία θα υιοθετήσουν στον τομέα που διέπεται από αυτή την οδηγία. Η Επιτροπή κατόπιν θα ενημερώσει τα άλλα κράτη μέλη.

Άρθρο 3

Η παρούσα οδηγία απευθύνεται στα κράτη μέλη.

Άρθρο 4

Η παρούσα οδηγία θα τίθεται σε ισχύ την ημέρα της δημοσίευσής της στην Επίσημη Εφημερίδα των Ευρωπαϊκών Κοινοτήτων.

(1) ΕΕ αριθ. L 319 της 12. 12. 1994, σ. 28.

(2) COM(93) 66 τελικό.

ΠΑΡΑΡΤΗΜΑ

ΚΕΦΑΛΑΙΟ I ΓΕΝΙΚΕΣ ΔΙΑΤΑΞΕΙΣ

1. Τους κανονισμούς που αναφέρονται στο παρόν παράρτημα συμπληρώνουν οι υποχρεωτικές διατάξεις του μέρους Α του κώδικα STCW, ο οποίος θεσπίστηκε από τη διεθνή συνδιάσκεψη του IMO στις 26 Ιουνίου έως τις 7 Ιουλίου 1995 με έναρξη ισχύος το [1997] (1).

1.1. Οποιαδήποτε αναφορά σε απαίτηση η οποία περιέχεται σε κανονισμό αποτελεί εξίσου αναφορά στο αντίστοιχο σημείο του μέρους Α του κώδικα STCW,

1.2. κατά την εφαρμογή των κανονισμών, το σχετικό βοηθητικό και επεξηγηματικό υλικό, το οποίο περιέχεται στο μέρος Β του κώδικα STCW, θα λαμβάνεται υπόψη κατά το μέγιστο δυνατό βαθμό προκειμένου να επιτευχθεί μεγαλύτερη ομοιομορφία στην εφαρμογή των διατάξεων της οδηγίας.

2. Το μέρος Α του κώδικα STCW περιέχει τα πρότυπα επαγγελματικής επάρκειας τα οποία απαιτούνται από τους υποψηφίους για την έκδοση και ανανέωση των πιστοποιητικών επάρκειας, σύμφωνα με τις διατάξεις της διεθνούς σύμβασης STCW. Για να διευκρινιστεί η σχέση μεταξύ των εναλλακτικών διατάξεων έκδοσης πιστοποιητικών του κεφαλαίου VII και των διατάξεων έκδοσης πιστοποιητικών των κεφαλαίων II, III και IV, οι ικανότητες οι οποίες ορίζονται στα πρότυπα επάρκειας ομαδοποιούνται καταλλήλως στους επόμενους επτά λειτουργικούς τομείς:

- ναυσιπλοΐα,

- χειρισμός και στοιβασία φορτίου,

- έλεγχος της γενικής λειτουργίας του πλοίου και μέριμνα για τα άτομα που βρίσκονται στο πλοίο,

- ναυτική μηχανολογία,

- ηλεκτρομηχανολογία, ηλεκτρονική και μηχανολογία συστημάτων ελέγχου,

- συντήρηση και επισκευή,

- ραδιοεπικοινωνίες,

στα ακόλουθα επίπεδα αρμοδιότητας:

- επίπεδο διαχείρισης,

- λειτουργικό επίπεδο,

- επίπεδο στήριξης.

Οι λειτουργικοί τομείς και τα επίπεδα αρμοδιότητας ορίζονται στους πίνακες προτύπων επάρκειας των κεφαλαίων II, III και IV του μέρους Α του κώδικα STCW.

ΚΕΦΑΛΑΙΟ II ΠΛΟΙΑΡΧΟΣ ΚΑΙ ΚΛΑΔΟΣ ΚΑΤΑΣΤΡΩΜΑΤΟΣ

ΚΑΝΟΝΙΣΜΟΣ II/1 Υποχρεωτικές ελάχιστες απαιτήσεις για πιστοποιητικά αξιωματικών φυλακής γέφυρας σε πλοία 500 κοχ και άνω

1. Κάθε αξιωματικός φυλακής γέφυρας που υπηρετεί σε θαλασσοπλοούν πλοίο 500 κοχ και άνω πρέπει να είναι κάτοχος κατάλληλου πιστοποιητικού.

2. Κάθε υποψήφιος προς απόκτηση πιστοποιητικού θα πρέπει:

α) να έχει ηλικία όχι κάτω των 18 ετών 7 β) να έχει αναγνωρισμένη θαλάσσια υπηρεσία όχι κάτω του ενός έτους, η οποία αποτελεί μέρος ενός αναγνωρισμένου εκπαιδευτικού προγράμματος που περιλαμβάνει εκπαίδευση επί του πλοίου η οποία ικανοποιεί τις απαιτήσεις του τμήματος Α-II/1 του κώδικα STCW και περιέχεται σε ένα αναγνωρισμένο μητρώο εκπαίδευσης, ή να έχει αναγνωρισμένη θαλάσσια υπηρεσία όχι κάτω των τριών ετών 7 γ) να έχει εκπληρώσει, κατά τη διάρκεια της απαιτούμενης θαλάσσιας υπηρεσίας, καθήκοντα φυλακής γέφυρας υπό την επίβλεψη του πλοιάρχου ή ενός διπλωματούχου αξιωματικού για περίοδο όχι κάτω των έξι μηνών,

δ) να ικανοποιεί τις κατάλληλες απαιτήσεις των κανονισμών του κεφαλαίου IV για την εκτέλεση καθηκόντων ραδιοεπικοινωνίας σύμφωνα με τους κανονισμούς ραδιοεπικοινωνίας και ε) να έχει αποκτήσει αναγνωρισμένη κατάρτιση και εκπαίδευση και να ανταποκρίνεται στο πρότυπο επάρκειας που ορίζεται στο τμήμα Α-II/1 του κώδικα STCW.

ΚΑΝΟΝΙΣΜΟΣ II/2 Υποχρεωτικές ελάχιστες απαιτήσεις για πιστοποιητικά πλοιάρχων και υποπλοιάρχων πλοίων 500 κοχ και άνω

Πλοίαρχος και υποπλοίαρχος σε πλοία 3 000 κοχ και άνω 1. Κάθε πλοίαρχος και υποπλοίαρχος σε θαλασσοπλοούν πλοίο 3 000 κοχ και άνω θα πρέπει να είναι κάτοχος κατάλληλου πιστοποιητικού.

2. Κάθε υποψήφιος προς απόκτηση πιστοποιητικού θα πρέπει:

α) να ανταποκρίνεται στις απαιτήσεις για απόκτηση πιστοποιητικού αξιωματικού φυλακής γέφυρας σε πλοία 500 κοχ και άνω και να έχει αναγνωρισμένη θαλάσσια υπηρεσία σε αυτήν την ειδικότητα:

- για απόκτηση πιστοποιητικού υποπλοιάρχου, όχι κάτω των 12 μηνών

και

- για απόκτηση πιστοποιητικού πλοιάρχου, όχι κάτω των 36 μηνών, ωστόσο η περίοδος αυτή μπορεί να μειωθεί, αλλά όχι κάτω των 24 μηνών, αν τουλάχιστον δωδεκάμηνη θαλάσσια υπηρεσία έχει διανυθεί με ειδικότητα υποπλοιάρχου και

β) να έχει αποκτήσει αναγνωρισμένη κατάρτιση και εκπαίδευση και να ανταποκρίνεται στο πρότυπο επάρκειας που ορίζεται στο τμήμα Α-II/2 του κώδικα STCW το οποίο αφορά πλοιάρχους και υποπλοιάρχους σε πλοία 3 000 κοχ και άνω.

Πλοίαρχος και υποπλοίαρχος σε πλοία ολικής χωρητικότητας μεταξύ 500 και 3 000 κόρων 3. Κάθε πλοίαρχος και υποπλοίαρχος σε θαλασσοπλοούν πλοίο μεταξύ 500 κοχ και 3 000 κοχ θα πρέπει να είναι κάτοχος ενός κατάλληλου πιστοποιητικού.

4. Κάθε υποψήφιος προς απόκτηση πιστοποιητικού θα πρέπει:

α) για την απόκτηση πιστοποιητικού υποπλοιάρχου, να ανταποκρίνεται στις απαιτήσεις για την έκδοση πιστοποιητικού αξιωματικού φυλακής γέφυρας σε πλοία 500 κοχ και άνω 7 β) για την απόκτηση πιστοποιητικού πλοιάρχου, να ανταποκρίνεται στις απαιτήσεις για πιστοποιητικό αξιωματικού φυλακής γέφυρας σε πλοία 500 κοχ και άνω και να έχει θαλάσσια υπηρεσία όχι κάτω των 36 μηνών με αυτήν την ειδικότητα, ωστόσο η περίοδος αυτή μπορεί να μειωθεί, αλλά όχι κάτω από 24 μήνες, αν τουλάχιστον δωδεκάμηνη θαλάσσια υπηρεσία έχει διανυθεί με ειδικότητα υποπλοιάρχου και

γ) να έχει περατώσει αναγνωρισμένη εκπαίδευση και να ανταποκρίνεται στο πρότυπο επάρκειας που ορίζεται στο τμήμα Α-II/2 του κώδικα STCW, το οποίο αφορά πλοιάρχους και υποπλοιάρχους σε πλοία ολικής χωρητικότητας μεταξύ 500 και 3 000 κόρων.

ΚΑΝΟΝΙΣΜΟΣ II/3 Υποχρεωτικές ελάχιστες απαιτήσεις για πιστοποιητικά αξιωματικών φυλακής γέφυρας και πλοιάρχων σε πλοία κάτω των 500 κοχ

Πλοία που δεν εκτελούν παράκτιους πλόες 1. Κάθε αξιωματικός φυλακής γέφυρας που υπηρετεί σε θαλασσοπλοούν πλοίο κάτω των 500 κοχ, το οποίο δεν εκτελεί παράκτιους πλόες θα πρέπει να κατέχει κατάλληλο πιστοποιητικό για πλοία 500 κοχ και άνω.

2. Κάθε πλοίαρχος που υπηρετεί σε θαλασσοπλοούν πλοίο κάτω των 500 κοχ, το οποίο δεν εκτελεί παράκτιους πλόες θα πρέπει να είναι κάτοχος κατάλληλου πιστοποιητικού για υπηρεσία πλοιάρχου σε πλοία ολικής χωρητικότητας μεταξύ 500 και 3 000 κόρων.

Πλοία που απασχολούνται σε παράκτιους πλόες

Αξιωματικός φυλακής γέφυρας

3. Κάθε αξιωματικός φυλακής γέφυρας σε θαλασσοπλοούν πλοίο κάτω των 500 κοχ, το οποίο εκτελεί παράκτιους πλόες θα πρέπει να είναι κάτοχος κατάλληλου πιστοποιητικού.

4. Κάθε υποψήφιος προς απόκτηση πιστοποιητικού αξιωματικού φυλακής γέφυρας σε θαλασσοπλοούν πλοίο κάτω των 500 κοχ το οποίο εκτελεί παράκτιους πλόες θα πρέπει:

α) να έχει ηλικία όχι κάτω των 18 ετών 7 β) να έχει συμπληρώσει:

- ειδική εκπαίδευση, συμπεριλαμβανομένης επαρκούς περιόδου κατάλληλης θαλάσσιας υπηρεσίας σύμφωνα με τις απαιτήσεις της αρμόδιας αρχής,

ή

- αναγνωρισμένη θαλάσσια υπηρεσία όχι κάτω των τριών ετών στον κλάδο καταστρώματος 7 γ) να ανταποκρίνεται στις σχετικές απαιτήσεις των κανονισμών του κεφαλαίου IV που αφορούν την εκτέλεση καθηκόντων ραδιοεπικοινωνίας σύμφωνα με τους κανονισμούς ραδιοεπικοινωνίας

και

δ) να έχει αποκτήσει αναγνωρισμένη κατάρτιση και εκπαίδευση, και να ανταποκρίνεται στο πρότυπο επάρκειας που ορίζεται στο τμήμα Α-II/3 του κώδικα STCW για αξιωματικούς φυλακής γέφυρας σε πλοία κάτω των 500 κοχ τα οποία απασχολούνται σε παράκτιους πλόες.

Πλοίαρχος

5. Κάθε πλοίαρχος που υπηρετεί σε θαλασσοπλοούν πλοίο κάτω των 500 κοχ, το οποίο απασχολείται σε παράκτιους πλόες θα πρέπει να είναι κάτοχος κατάλληλου πιστοποιητικού.

6. Κάθε υποψήφιος προς απόκτηση πιστοποιητικού πλοιάρχου σε θαλασσοπλοούν πλοίο κάτω των 500 κοχ το οποίο απασχολείται σε παράκτιους πλόες θα πρέπει:

α) να έχει ηλικία όχι κάτω των 20 ετών 7 β) να έχει αναγνωρισμένη θαλάσσια υπηρεσία όχι κάτω των δώδεκα μηνών ως αξιωματικός φυλακής γέφυρας και

γ) να έχει αποκτήσει αναγνωρισμένη κατάρτιση και εκπαίδευση και να ανταποκρίνεται στο πρότυπο επάρκειας που ορίζεται στο τμήμα Α-II/3 του κώδικα STCW το οποίο αφορά πλοιάρχους σε πλοία κάτω των 500 κοχ τα οποία απασχολούνται σε παράκτιους πλόες.

7. Εξαιρέσεις

Η Αρχή, αν θεωρεί ότι το μέγεθος και οι συνθήκες πλου του πλοίου είναι τέτοιες ώστε να καθιστούν την εφαρμογή όλων των απαιτήσεων του κανονισμού αυτού και του τμήματος Α-II/3 του κώδικα STCW αδικαιολόγητη ή ανέφικτη, μπορεί να εξαιρέσει ανάλογα τον πλοίαρχο ή τον αξιωματικό φυλακής γέφυρας τέτοιου πλοίου ή κατηγοριών πλοίων από μερικές απαιτήσεις, έχοντας υπόψη την ασφάλεια των λοιπών πλοίων που ενδέχεται να πλέουν στα ίδια ύδατα.

ΚΑΝΟΝΙΣΜΟΣ II/4 Υποχρεωτικές ελάχιστες απαιτήσεις για πιστοποιητικά κατώτερων ναυτικών που μετέχουν σε φυλακές γέφυρας

1. Κάθε κατώτερος ναυτικός που μετέχει σε φυλακή γέφυρας σε θαλασσοπλοούν πλοίο 500 κοχ και άνω, εκτός των εκπαιδευομένων και εκείνων που εκτελούν υπηρεσίες φυλακής ανειδίκευτου χαρακτήρα, θα πρέπει να κατέχει κατάλληλα πιστοποιητικά για την εκτέλεση τέτοιων καθηκόντων.

2. Κάθε υποψήφιος προς απόκτηση πιστοποιητικού θα πρέπει:

α) να έχει ηλικία όχι κάτω των 16 ετών 7 β) να έχει συμπληρώσει:

- αναγνωρισμένη θαλάσσια υπηρεσία που περιλαμβάνει εξάμηνη τουλάχιστον εκπαίδευση και εμπειρία

ή

- ειδική εκπαίδευση, είτε πριν εισέλθει στη θάλασσα είτε επί του πλοίου, που περιλαμβάνει αναγνωρισμένη περίοδο θαλάσσιας υπηρεσίας όχι κάτω των δύο μηνών

και

γ) να ανταποκρίνεται στο πρότυπο επάρκειας που ορίζεται στο τμήμα Α-II/4 του κώδικα STCW.

3. Η θαλάσσια υπηρεσία, η εκπαίδευση και η εμπειρία που απαιτούνται από το σημείο 2.β) μπορούν να αποκτηθούν με την εκτέλεση καθηκόντων φυλακών γέφυρας, αλλά μόνο εφόσον τα καθήκοντα αυτά εκπληρώνονται υπό την άμεση επίβλεψη του πλοιάρχου, του αξιωματικού φυλακής γέφυρας ή ενός ειδικευμένου κατώτερου ναυτικού.

4. Οποιοσδήποτε ναυτικός μπορεί να θεωρηθεί από κάποιο κράτος μέλος ότι ανταποκρίνεται στις απαιτήσεις του παρόντος κανονισμού αν έχει υπηρετήσει σε συναφή ειδικότητα του κλάδου καταστρώματος για χρονικό διάστημα όχι κάτω του ενός έτους κατά τα τελευταία πέντε έτη που προηγούνται της έναρξης ισχύος της σύμβασης STCW για το εν λόγω κράτος μέλος.

ΚΕΦΑΛΑΙΟ III ΚΛΑΔΟΣ ΜΗΧΑΝΗΣ

ΚΑΝΟΝΙΣΜΟΣ III/1 Υποχρεωτικές ελάχιστες απαιτήσεις για πιστοποιητικά αξιωματικών φυλακής μηχανής σε επανδρωμένα μηχανοστάσια ή αξιωματικών υπηρεσίας μηχανής σε περιοδικά ανεπάνδρωτα μηχανοστάσια

1. Κάθε αξιωματικός φυλακής μηχανής σε επανδρωμένο μηχανοστάσιο ή αξιωματικός υπηρεσίας μηχανής σε περιοδικά ανεπάνδρωτο μηχανοστάσιο θαλασσοπλοούντος πλοίου κινούμενο με κύρια προωστήρια μηχανή ισχύος 750 kW και άνω θα πρέπει να είναι κάτοχος κατάλληλου πιστοποιητικού.

2. Κάθε υποψήφιος προς απόκτηση πιστοποιητικού θα πρέπει:

α) να έχει ηλικία όχι κάτω των 18 ετών 7 β) να έχει συμπληρώσει θαλάσσια υπηρεσία όχι κάτω των έξι μηνών στον κλάδο μηχανής σύμφωνα με τις απαιτήσεις του τμήματος Α-III/1 του κώδικα STCW

και

γ) να έχει λάβει αναγνωρισμένη κατάρτιση και εκπαίδευση τουλάχιστον 30 μηνών που περιλαμβάνει εκπαίδευση επί του πλοίου, η οποία θα αναγράφεται σε αναγνωρισμένο μητρώο εκπαίδευσης και θα ανταποκρίνεται στα πρότυπα επάρκειας που ορίζει το τμήμα Α-III/1 του κώδικα STCW.

ΚΑΝΟΝΙΣΜΟΣ III/2 Υποχρεωτικές ελάχιστες απαιτήσεις για πιστοποιητικά πρώτου και δεύτερου μηχανικού πλοίων κινούμενων με κύριες προωστήριες μηχανές ισχύος 3 000 kW και άνω

1. Κάθε πρώτος και δεύτερος μηχανικός θαλασσοπλοούντος πλοίου κινούμενου με κύρια προωστήρια μηχανή ισχύος 3 000 kW και άνω θα πρέπει να είναι κάτοχος κατάλληλου πιστοποιητικού.

2. Κάθε υποψήφιος προς απόκτηση πιστοποιητικού θα πρέπει:

α) να ανταποκρίνεται στις απαιτήσεις για πιστοποιητικό αξιωματικού φυλακής μηχανής και:

- για πιστοποιητικό δεύτερου μηχανικού, να έχει όχι κάτω των δώδεκα μηνών αναγνωρισμένη θαλάσσια υπηρεσία με ειδικότητα βοηθού αξιωματικού μηχανής ή αξιωματικού μηχανής

και

- για πιστοποιητικό πρώτου μηχανικού, να έχει όχι κάτω των 36 μηνών αναγνωρισμένη θαλάσσια υπηρεσία εκ των οποίων δώδεκα μήνες θα πρέπει να έχουν διανυθεί με ειδικότητα αξιωματικού μηχανής σε υπεύθυνη θέση, μετά την απόκτηση πιστοποιητικού δεύτερου μηχανικού

και

β) να έχει αποκτήσει αναγνωρισμένη κατάρτιση και εκπαίδευση και να ανταποκρίνεται στο πρότυπο επάρκειας που ορίζει το τμήμα Α-III/2 του κώδικα STCW.

ΚΑΝΟΝΙΣΜΟΣ III/3 Υποχρεωτικές ελάχιστες απαιτήσεις για πιστοποιητικά πρώτου και δεύτερου μηχανικού πλοίων κινούμενων με κύριες προωστήριες μηχανές ισχύος μεταξύ 750 και 3 000 kW

1. Κάθε πρώτος και δεύτερος μηχανικός θαλασσοπλοούντος πλοίου κινούμενου με κύρια προωστήρια μηχανή ισχύος μεταξύ 750 και 3 000 kW θα πρέπει να είναι κάτοχος κατάλληλου πιστοποιητικού.

2. Κάθε υποψήφιος προς απόκτηση πιστοποιητικού θα πρέπει:

α) να ανταποκρίνεται στις απαιτήσεις για πιστοποιητικό αξιωματικού φυλακής μηχανής και:

- για πιστοποιητικό δεύτερου μηχανικού, να έχει όχι κάτω των δώδεκα μηνών αναγνωρισμένη θαλάσσια υπηρεσία με ειδικότητα βοηθού αξιωματικού μηχανής ή μηχανικού ή αξιωματικού μηχανής

και

- για πιστοποιητικό πρώτου μηχανικού, να έχει όχι κάτω των 24 μηνών αναγνωρισμένη θαλάσσια υπηρεσία εκ των οποίων δώδεκα μήνες θα πρέπει να έχουν διανυθεί μετά την απόκτηση πιστοποιητικού δεύτερου

μηχανικού

και

β) να έχει αποκτήσει αναγνωρισμένη κατάρτιση και εκπαίδευση και να ανταποκρίνεται στο πρότυπο επάρκειας που ορίζει το τμήμα Α-III/3 του κώδικα STCW.

3. Κάθε αξιωματικός μηχανής με πιστοποιητικό δεύτερου μηχανικού σε πλοία κινούμενα με κύριες προωστήριες μηχανές ισχύος 3 000 kW και άνω, μπορεί να υπηρετεί ως πρώτος μηχανικός σε πλοίο κινούμενο με κύριες προωστήριες μηχανές ισχύος κάτω των 3 000 kW, με την προϋπόθεση ότι θα έχει συμπληρώσει τουλάχιστον δωδεκάμηνη αναγνωρισμένη θαλάσσια υπηρεσία σε υπεύθυνη θέση ως αξιωματικός μηχανής και, συνεπώς του απονέμεται το κατάλληλο πιστοποιητικό.

ΚΑΝΟΝΙΣΜΟΣ III/4 Υποχρεωτικές ελάχιστες απαιτήσεις για πιστοποιητικά κατώτερων ναυτικών που μετέχουν σε φυλακές μηχανής σε επανδρωμένα μηχανοστάσια ή υπηρετούν σε περιοδικά ανεπάνδρωτα μηχανοστάσια

1. Κάθε κατώτερος ναυτικός που μετέχει σε φυλακή μηχανής σε επανδρωμένο μηχανοστάσιο ή υπηρετεί σε περιοδικά ανεπάνδρωτο μηχανοστάσιο σε θαλασσοπλοούν πλοίο κινούμενο με προωστήριες μηχανές ισχύος 750 kW και άνω, εκτός των εκπαιδευομένων και εκείνων που εκτελούν υπηρεσίες φυλακής ανειδίκευτου χαρακτήρα, θα πρέπει να κατέχουν κατάλληλα πιστοποιητικά για την εκτέλεση τέτοιων καθηκόντων.

2. Κάθε υποψήφιος προς απόκτηση πιστοποιητικού θα πρέπει:

α) να έχει ηλικία όχι κάτω των 16 ετών 7 β) να έχει συμπληρώσει:

- αναγνωρισμένη θαλάσσια υπηρεσία που περιλαμβάνει εξάμηνη τουλάχιστον εκπαίδευση και εμπειρία

ή

- ειδική εκπαίδευση, είτε πριν εισέλθει στη θάλασσα είτε επί του πλοίου, που περιλαμβάνει αναγνωρισμένη περίοδο θαλάσσιας υπηρεσίας όχι κάτω των δύο μηνών

και

γ) να ανταποκρίνεται στο πρότυπο επάρκειας που ορίζεται στο τμήμα Α-III/4 του κώδικα STCW.

3. Η θαλάσσια υπηρεσία, η εκπαίδευση και η εμπειρία που απαιτούνται από το σημείο 2.β) μπορούν να αποκτηθούν με την εκτέλεση καθηκόντων φυλακών μηχανής, αλλά μόνον εφόσον τα καθήκοντα αυτά εκπληρώνονται υπό την άμεση επίβλεψη ενός ειδικευμένου αξιωματικού φυλακής μηχανής ή ενός ειδικευμένου κατώτερου ναυτικού.

4. Οποιοσδήποτε ναυτικός μπορεί να θεωρηθεί από κάποιο κράτος μέλος ότι ανταποκρίνεται στις απαιτήσεις του παρόντος κανονισμού αν έχει υπηρετήσει σε συναφή ειδικότητα του κλάδου μηχανής για χρονικό διάστημα όχι κάτω του ενός έτους κατά τα τελευταια πέντε έτη που προηγούνται της θέσης σε ισχύ της σύμβασης STCW για το εν λόγω κράτος μέλος.

ΚΕΦΑΛΑΙΟ IV ΡΑΔΙΟΕΠΙΚΟΙΝΩΝΙΕΣ ΚΑΙ ΠΡΟΣΩΠΙΚΟ ΡΑΔΙΟΕΠΙΚΟΙΝΩΝΙΑΣ

Αιτιολογικό σημείωμα Οι υποχρεωτικές διατάξεις για την εκτέλεση φυλακών ασυρμάτου περιλαμβάνονται στους κανονισμούς ραδιοεπικοινωνιών και στη διεθνή σύμβαση για την ασφάλεια της ανθρώπινης ζωής στη θάλασσα του 1974, όπως τροποποιήθηκε. Οι διατάξεις για τη συντήρηση του ασυρμάτου περιλαμβάνονται στη διεθνή σύμβαση για την ασφάλεια της ανθρώπινης ζωής στη θάλασσα του 1974, όπως τροποποιήθηκε και στις κατευθυντήριες γραμμές του (ΙΜΟ).

ΚΑΝΟΝΙΣΜΟΣ IV/1 Εφαρμογή

1. Εκτός από τις διατάξεις της παράγραφου 3, οι διατάξεις του παρόντος κεφαλαίου αφορούν στο προσωπικό ραδιοεπικοινωνίας σε πλοία τα οποία λειτουργούν σύμφωνα με το παγκόσμιο ναυτιλιακό σύστημα κινδύνου και ασφαλείας (GMDSS), όπως ορίζεται στη διεθνή σύμβαση για την ασφάλεια της ανθρώπινης ζωής στη θάλασσα του 1974, όπως τροποποιήθηκε.

2. Μέχρι την 1η Φεβρουαρίου 1999, το προσωπικό ραδιοεπικοινωνίας σε πλοία τα οποία συμμορφώνονται με τις διατάξεις της διεθνούς σύμβασης για την ασφάλεια της ανθρώπινης ζωής στη θάλασσα του 1974, η οποία τέθηκε σε ισχύ αμέσως πριν από την 1η Φεβρουαρίου 1992, θα πρέπει να συμμορφώνονται με τις διατάξεις της διεθνούς σύμβασης για τα πρότυπα εκπαίδευσης, έκδοσης πιστοποιητικών και τήρησης φυλακών των ναυτικών του 1978, η οποία τέθηκε σε ισχύ πριν από την 1η Δεκεμβρίου 1992.

3. Το προσωπικό ραδιοεπικοινωνίας πλοίων που δεν υποχρεούνται να συμμορφώνονται με τις διατάξεις του συστήματος GMDSS του κεφαλαίου IV της σύμβασης SOLAS δεν υποχρεούται να ικανοποιεί τις διατάξεις του παρόντος κεφαλαίου. Το προσωπικό ραδιοεπικοινωνίας των παραπάνω πλοίων υποχρεούται, ωστόσο, να συμμορφώνεται με τους κανονισμούς ραδιοεπικοινωνίας. Η Αρχή θα πρέπει να εξασφαλίζει τη χορήγηση και αναγνώριση των κατάλληλων πιστοποιητικών, όπως ορίζεται από τους κανονισμούς ραδιοεπικοινωνίας, στο εν λόγω προσωπικό ραδιοεπικοινωνίας.

ΚΑΝΟΝΙΣΜΟΣ IV/2 Υποχρεωτικές ελάχιστες απαιτήσεις για πιστοποιητικά προσωπικού σταθμών GMDSS

1. Κάθε άτομο που προΐσταται ή εκτελεί καθήκοντα ασυρμάτου σε πλοίο το οποίο υποχρεούται να συμμετέχει στο σύστημα GMDSS θα πρέπει να κατέχει κατάλληλο πιστοποιητικό GMDSS, το οποίο έχει εκδοθεί ή αναγνωριστεί από την Αρχή σύμφωνα με τις διατάξεις των κανονισμών ραδιοεπικοινωνίας.

2. Επιπλέον, κάθε υποψήφιος προς απόκτηση πιστοποιητικού σύμφωνα με τον κανονισμό αυτό για υπηρεσία σε πλοίο το οποίο υποχρεούται, δυνάμει της διεθνούς σύμβασης για την ασφάλεια της ανθρώπινης ζωής στη θάλασσα του 1974, όπως τροποποιήθηκε, να διαθέτει εγκατάσταση ασυρμάτου θα πρέπει:

α) να έχει ηλικία όχι κάτω των 18 ετών

και

β) να έχει αποκτήσει αναγνωρισμένη κατάρτιση και εκπαίδευση και να ανταποκρίνεται στο πρότυπο επάρκειας που ορίζεται στο τμήμα Α-IV/2 του κώδικα STCW.

ΚΕΦΑΛΑΙΟ V ΕΙΔΙΚΕΣ ΑΠΑΙΤΗΣΕΙΣ ΕΚΠΑΙΔΕΥΣΗΣ ΓΙΑ ΠΡΟΣΩΠΙΚΟ

ΚΑΝΟΝΙΣΜΟΣ V/1 Υποχρεωτικές ελάχιστες απαιτήσεις για την εκπαίδευση και ειδίκευση πλοιάρχων, αξιωματικών και κατώτερων ναυτικών δεξαμενοπλοίων

1. Αξιωματικοί και κατώτεροι ναυτικοί οι οποίοι έχουν αναλάβει ειδικά καθήκοντα και αρμοδιότητες σχετικά με το φορτίο ή τον εξαρτισμό φορτίου σε δεξαμενόπλοια θα πρέπει να έχουν περατώσει στην ξηρά κατάλληλο εκπαιδευτικό πρόγραμμα αντιμετώπισης πυρκαγιάς, επιπροσθέτως της εκπαίδευσης που απαιτεί ο κανονισμός VI/1 και θα πρέπει:

α) να έχουν συμπληρώσει τουλάχιστον τρεις μήνες αναγνωρισμένης θαλάσσιας υπηρεσίας σε δεξαμενόπλοια, έτσι ώστε να έχουν αποκτήσει επαρκείς γνώσεις ασφαλούς επιχειρησιακής πρακτικής,

ή

β) να έχουν παρακολουθήσει εγκεκριμένο εκπαιδευτικό πρόγραμμα εξοικείωσης με τα δεξαμενόπλοια, το οποίο θα περιλαμβάνει τουλάχιστον τις βασικές αρχές που ορίζει για την εκπαίδευση αυτή το τμήμα Α-V/1 του κώδικα STCW 7

ωστόσο, η Αρχή μπορεί να δεχθεί και μικρότερη περίοδο θαλάσσιας υπηρεσίας υπό επίβλεψη από αυτήν που ορίζεται στο στοιχείο α), με την προϋπόθεση ότι:

γ) η περίοδος αυτή δεν είναι κάτω του ενός μηνός 7 δ) το δεξαμενόπλοιο είναι κάτω των 3 000 κοχ 7 ε) η διάρκεια του κάθε πλου που εκτελεί το δεξαμενόπλοιο εντός αυτής της περιόδου δεν υπερβαίνει τις 72 ώρες

και

ζ) τα λειτουργικά χαρακτηριστικά του δεξαμενοπλοίου, καθώς και ο αριθμός των πλόων και οι φορτοεκφορτώσεις που πραγματοποιούνται κατά την εν λόγω περίοδο, έχουν ως αποτέλεσμα την απόκτηση του ίδιου επιπέδου γνώσεων και εμπειρίας.

2. Πλοίαρχοι, πρώτοι μηχανικοί, υποπλοίαρχοι, δεύτεροι μηχανικοί και κάθε άτομο άμεσα υπεύθυνο για φόρτωση, εκφόρτωση και διαμετακόμιση ή χειρισμό φορτίου θα πρέπει, επιπροσθέτως των απαιτήσεων των σημείων 1.α) ή 1.β), να έχουν:

α) κατάλληλη εμπειρία στα καθήκοντά τους, στο είδος του δεξαμενοπλοίου στο οποίο υπηρετούν

και

β) συμπληρώσει αναγνωρισμένο ειδικό εκπαιδευτικό πρόγραμμα που περιλαμβάνει τουλάχιστον τα αντικείμενα που περιγράφονται στο τμήμα Α-V/1 του κώδικα STCW, τα οποία κρίνονται αναλόγως κατάλληλα για τα καθήκοντά τους στο δεξαμενόπλοιο πετρελαιοφόρο, στο δεξαμενόπλοιο χημικών ή στο δεξαμενόπλοιο υγραεριοφόρο στο οποίο υπηρετούν.

3. Εντός δύο ετών από την έναρξη ισχύος της σύμβασης STCW για κάποιο κράτος μέλος, οποιοσδήποτε ναυτικός μπορεί να θεωρηθεί ότι ανταποκρίνεται στις απαιτήσεις του σημείου 2.β), αν έχει υπηρετήσει σε συναφή ειδικότητα στο ίδιο είδος δεξαμενόπλοιου για περίοδο όχι κάτω του ενός έτους, μέσα στα τελευταία πέντε χρόνια.

4. Η αρχή θα πρέπει να εξασφαλίζει την έκδοση του κατάλληλου πιστοποιητικού για πλοιάρχους και αξιωματικούς οι οποίοι έχουν τα κατάλληλα προσόντα σύμφωνα με τις παραγράφους 1 και 2, ή για το ότι ένα ήδη υπάρχον πιστοποιητικό έχει ορθώς εκδοθεί. Κάθε κατώτερος ναυτικός ο οποίος έχει ομοίως τα κατάλληλα προσόντα θα λαμβάνει το κατάλληλο πιστοποιητικό.

ΚΑΝΟΝΙΣΜΟΣ V/2 Υποχρεωτικές ελάχιστες απαιτήσεις εκπαίδευσης και προσόντων πλοιάρχων, αξιωματικών, κατώτερων ναυτικών και λοιπού προσωπικού ro-ro επιβατηγών πλοίων

1. Ο παρών κανονισμός αφορά σε πλοιάρχους, αξιωματικούς, κατώτερους ναυτικούς και λοιπό προσωπικό που υπηρετούν σε ro-ro επιβατηγά πλοία, τα οποία απασχολούνται σε διεθνείς πλόες. Εναπόκειται στις αρχές να αποφασίσουν κατά πόσον οι απαιτήσεις αυτές μπορούν να εφαρμοστούν στο προσωπικό που υπηρετεί σε ro-ro επιβατηγά πλοία τα οποία εκτελούν πλόες εσωτερικού.

2. Πριν από την ανάληψη των καθηκόντων τους σε ro-ro επιβατηγά πλοία, οι ναυτικοί θα πρέπει να έχουν συμπληρώσει την εκπαίδευση που απαιτείται σύμφωνα με τις ακόλουθες παράγραφους 4 έως 8 ανάλογα με τις ικανότητες, τα καθήκοντα και τις αρμοδιότητές τους.

3. Οι ναυτικοί που πρέπει να έχουν συμπληρώσει εκπαίδευση σύμφωνα με τις ακόλουθες παραγράφους 4, 7 και 8 θα πρέπει ανά τακτά διαστήματα όχι πλέον των πέντε ετών, να ανανεώνουν κατάλληλα την εκπαίδευσή τους.

4. Πλοίαρχος, αξιωματικοί και λοιπό προσωπικό που σύμφωνα με τον πίνακα διαίρεσης έχουν καθήκον να βοηθούν τους επιβάτες σε κατάσταση ανάγκης τα ro-ro επιβατηγά πλοία θα πρέπει να έχουν εκπαιδευτεί για αντιμετώπιση πλήθους επιβατών όπως ορίζεται στο τμήμα Α-V/2, παράγραφος 2 του κώδικα STCW.

5. Πλοίαρχοι, αξιωματικοί και λοιπό προσωπικό που έχουν αναλάβει ειδικά καθήκοντα και αρμοδιότητες σε ro-ro επιβατηγά πλοία θα πρέπει να έχουν συμπληρώσει την ανάλογη εκπαίδευση εξοικείωσης που ορίζεται στο τμήμα Α-V/2, παράγραφος 2 του κώδικα STCW.

6. Το προσωπικό που παρέχει άμεσες υπηρεσίες στους επιβάτες στους χώρους επιβατών των ro-ro επιβατηγών πλοίων θα πρέπει να έχουν συμπληρώσει την εκπαίδευση ασφαλείας η οποία ορίζεται στο τμήμα Α-V/2, παράγραφος 3 του κώδικα STCW.

7. Πλοίαρχοι, υποπλοίαρχοι, πρώτοι και δεύτεροι μηχανικοί καθώς και κάθε πρόσωπο με άμεσες αρμοδιότητες επιβίβασης και αποβίβασης επιβατών, φορτοεκφόρτωσης, ασφάλειας φορτίου ή κλεισίματος των ανοιγμάτων του σκάφους σε ro-ro επιβατηγά πλοία θα πρέπει να έχουν συμπληρώσει αναγνωρισμένη εκπαίδευση στην ασφάλεια των επιβατών, την ασφάλεια του φορτίου και την ακεραιότητα του σκάφους όπως ορίζεται στο τμήμα Α-V/2, παράγραφος 4 του κώδικα STCW.

8. Πλοίαρχοι, υποπλοίαρχοι, πρώτοι και δεύτεροι μηχανικοί καθώς και κάθε πρόσωπο υπεύθυνο για την ασφάλεια των επιβατών σε καταστάσεις έκτακτης ανάγκης σε ro-ro επιβατηγά πλοία θα πρέπει να έχουν συμπληρώσει αναγνωρισμένη εκπαίδευση όσον αφορά στην αντιμετώπιση κρίσιμων καταστάσεων και στην ανθρώπινη συμπεριφορά όπως ορίζεται στο τμήμα Α-V/2, παράγραφος 5 του κώδικα STCW.

9. Οι αρχές θα πρέπει να εξασφαλίσουν τη χορήγηση αποδεικτικών εγγράφων εκπαίδευσης στα άτομα εκείνα τα οποία κρίνονται ικανά σύμφωνα με τις διατάξεις του παρόντος κανονισμού.

ΚΕΦΑΛΑΙΟ VI ΚΑΤΑΣΤΑΣΗ ΕΚΤΑΚΤΗΣ ΑΝΑΓΚΗΣ, ΑΣΦΑΛΕΙΑ, ΙΑΤΡΙΚΗ ΠΕΡΙΘΑΛΨΗ ΚΑΙ ΔΙΑΔΙΚΑΣΙΕΣ ΔΙΑΣΩΣΗΣ

ΚΑΝΟΝΙΣΜΟΣ VI/1 Υποχρεωτικές ελάχιστες απαιτήσεις για την εξοικείωση, τη βασική εκπαίδευση και οδηγίες ασφάλειας για όλους τους ναυτικούς

Κάθε ναυτικός θα πρέπει να αποκτά εξοικείωση, βασική εκπαίδευση και οδηγίες ασφάλειας σύμφωνα με το τμήμα Α-VI/1 του κώδικα STCW και θα πρέπει να ανταποκρίνεται στο κατάλληλο πρότυπο επάρκειας που ορίζεται στο εν λόγω τμήμα.

ΚΑΝΟΝΙΣΜΟΣ VI/2 Υποχρεωτικές ελάχιστες απαιτήσεις για την έκδοση πιστοποιητικών επάρκειας στη χρήση σωστικών μέσων, λέμβων διάσωσης και ταχύπλοων λέμβων διάσωσης

1. Κάθε υποψήφιος προς απόκτηση πιστοποιητικού επάρκειας στη χρήση σωστικών μέσων και λέμβων διάσωσης με εξαίρεση τις ταχύπλοες λέμβους διάσωσης θα πρέπει:

α) να έχει ηλικία όχι κάτω των 18 ετών

β) να έχει αναγνωρισμένη υπηρεσία όχι κάτω των δώδεκα μηνών ή να έχει παρακολουθήσει κάποιο

εγκεκριμένο εκπαιδευτικό πρόγραμμα και να έχει αναγνωρισμένη υπηρεσία όχι κάτω των έξι μηνών

και

γ) να ανταποκρίνεται στο πρότυπο επάρκειας για έκδοση πιστοποιητικών επάρκειας στη χρήση σωστικών μέσων και λέμβων διάσωσης που ορίζεται στο τμήμα Α-VI/2, παράγραφοι 1 έως 4 του κώδικα STCW.

2. Κάθε υποψήφιος προς απόκτηση πιστοποιητικού επάρκειας στη χρήση ταχύπλοων λέμβων διάσωσης θα πρέπει:

α) να είναι κάτοχος πιστοποιητικού επάρκειας στη χρήση σωστικών μέσων και λέμβων διάσωσης με εξαίρεση τις ταχύπλοες λέμβους διάσωσης 7 β) να έχει παρακολουθήσει εγκεκριμένο πρόγραμμα εκπαίδευσης

και

γ) να ανταποκρίνεται στο πρότυπο επάρκειας για πιστοποιητικά επάρκειας στη χρήση ταχύπλοων λέμβων διάσωσης που ορίζεται στο τμήμα Α-VI/2, παράγραφοι 5 έως 8 του κώδικα STCW.

ΚΑΝΟΝΙΣΜΟΣ VI/3 Υποχρεωτικές ελάχιστες απαιτήσεις για την ανώτερη εκπαίδευση καταπολέμησης πυρκαγιάς

1. Οι ναυτικοί που έχουν αναλάβει καθήκοντα ελέγχου στην καταπολέμηση των πυρκαγιών θα πρέπει να έχουν περατώσει επιτυχώς ανώτερη εκπαίδευση σε τεχνικές καταπολέμησης πυρκαγιάς με ιδιαίτερη έμφαση στην οργάνωση, τακτική και διοίκηση σύμφωνα με τις διατάξεις του τμήματος Α-VI/3 του κώδικα STCW και να ανταποκρίνονται στο πρότυπο επάρκειας που ορίζεται στο εν λόγω τμήμα.

2. Στην περίπτωση που η ανώτερη εκπαίδευση καταπολέμησης πυρκαγιάς δεν συμπεριλαμβάνεται στα προσόντα του ναυτικού για την έκδοση πιστοποιητικού, εκδίδεται ένα ειδικό πιστοποιητικό ή αποδεικτικό έγγραφο, αναλόγως, στο οποίο επισημαίνεται ότι ο κάτοχος του έχει παρακολουθήσει ανώτερο εκπαιδευτικό πρόγραμμα καταπολέμησης πυρκαγιάς.

ΚΑΝΟΝΙΣΜΟΣ VI/4 Υποχρεωτικές ελάχιστες απαιτήσεις σχετικά με τις πρώτες βοήθειες και την ιατρική περίθαλψη

1. Οι ναυτικοί που έχουν αναλάβει καθήκοντα παροχής πρώτων βοηθειών επί του πλοίου θα πρέπει να ανταποκρίνονται στο πρότυπο επάρκειας για τις πρώτες βοήθειες που ορίζεται στο τμήμα Α-VI/4, παράγραφοι 1 έως 3 του κώδικα STCW.

2. Οι ναυτικοί που έχουν αναλάβει την ευθύνη της ιατρικής περίθαλψης επί του πλοίου θα πρέπει να ανταποκρίνονται στο πρότυπο επάρκειας για την ιατρική περίθαλψη σε πλοία που ορίζεται στο τμήμα Α-VI/4, παράγραφοι 4 έως 6 του κώδικα STCW.

3. Στην περίπτωση που η εκπαίδευση πρώτων βοηθειών ή ιατρικής περίθαλψης δεν συμπεριλαμβάνεται στα προσόντα του ναυτικού για την έκδοση πιστοποιητικού, εκδίδεται ένα ειδικό πιστοποιητικό ή αποδεικτικό έγγραφο, αναλόγως, στο οποίο επισημαίνεται ότι ο κάτοχος του έχει παρακολουθήσει εκαπιδευτικό πρόγραμμα για τις πρώτες βοήθειες ή την ιατρική περίθαλψη.

ΚΕΦΑΛΑΙΟ VII ΕΚΔΟΣΗ ΕΝΑΛΛΑΚΤΙΚΩΝ ΠΙΣΤΟΠΟΙΗΤΙΚΩΝ

ΚΑΝΟΝΙΣΜΟΣ VII/1 Έκδοση εναλλακτικών πιστοποιητικών

1. Πέρα από τις απαιτήσεις για την έκδοση πιστοποιητικών που περιγράφονται στα κεφάλαια II και III του παρόντος παραρτήματος, τα κράτη μέλη μπορούν να επιλέξουν την έκδοση ή εξουσιοδότηση της έκδοσης πιστοποιητικών διαφορετικών από εκείνα τα οποία αναφέρονται στους κανονισμούς των κεφαλαίων αυτών, με την προϋπόθεση ότι:

α) τα καθήκοντα και τα επίπεδα αρμοδιότητας που αναγράφονται στα πιστοποιητικά και στις εγκρίσεις έχουν επιλεγεί από και είναι πανομοιότυπα με εκείνα που εμφανίζονται στα τμήματα A-II/1, A-II/2, A-II/3, A-II/4, A-III/1, A-III/2, A-III/3, A-III/4 και A-IV/2 του κώδικα STCW 7 β) οι υποψήφιοι έχουν αποκτήσει αναγνωρισμένη κατάρτιση και εκπαίδευση και ανταποκρίνονται στις απαιτήσεις για τα πρότυπα επάρκειας που ορίζονται στα αντίστοιχα τμήματα του κώδικα STCW, καθώς και, όπως ορίζεται στο τμήμα Α-VII/1 του κώδικα αυτού, για τα καθήκοντα και τα επίπεδα που θα αναγράφονται στα πιστοποιητικά και στις εγκρίσεις 7 γ) οι υποψήφιοι έχουν συμπληρώσει αναγνωρισμένη θαλάσσια υπηρεσία ανάλογη των καθηκόντων και των επιπέδων που θα αναγράφονται στο πιστοποιητικό. Η ελάχιστη διάρκεια θαλάσσιας υπηρεσίας θα πρέπει να είναι ισάξια με τη διάρκεια θαλάσσιας υπηρεσίας που ορίζεται στα κεφάλαια II και III του παρόντος παραρτήματος. Ωστόσο, η ελάχιστη διάρκεια θαλάσσιας υπηρεσίας δεν πρέπει να είναι μικρότερη από εκείνη που ορίζεται στο τμήμα Α-VII/2 του κώδικα STCW 7 δ) οι υποψήφιοι προς απόκτηση πιστοποιητικού που πρόκειται να εκτελέσουν καθήκοντα ναυσιπλοΐας σε λειτουργικό επίπεδο θα πρέπει να ανταποκρίνονται στις ανάλογες απαιτήσεις των κανονισμών του κεφαλαίου IV για την εκτέλεση καθηκόντων ασυρμάτου σύμφωνα με τους κανονισμούς ραδιοεπικοινωνίας

και

ε) τα πιστοποιητικά εκδίδονται σύμφωνα με τις απαιτήσεις του άρθρου 5ε και τις διατάξεις που περιέχονται στο κεφάλαιο VII του κώδικα STCW.

2. Κανένα πιστοποιητικό δεν θα εκδίδεται βάσει του παρόντος κεφαλαίου αν το κράτος μέλος δεν κοινοποιήσει προηγουμένως τις απαραίτητες πληροφορίες σύμφωνα με τη σύμβαση STCW στην Ευρωπαϊκή Επιτροπή.

ΚΑΝΟΝΙΣΜΟΣ VII/2 Έκδοση πιστοποιητικών ναυτικών

Κάθε ναυτικός που εκτελεί οποιαδήποτε καθήκοντα ή ομάδα καθηκόντων, τα οποία ορίζονται στους πίνακες A-II/1, A-II/2, A-II/3 ή A-II/4 του κεφαλαίου II στους πίνακες A-III/1, A-III/2, A-III/4 του κεφαλαίου III ή A-IV/2 του κεφαλαίου IV του κώδικα STCW, θα πρέπει ναι είναι κάτοχος κατάλληλου πιστοποιητικού.

ΚΑΝΟΝΙΣΜΟΣ VII/3 Αρχές που διέπουν την έκδοση εναλλακτικών πιστοποιητικών

1. Ένα κράτος μέλος που επιλέγει να εκδώσει ή να εγκρίνει την έκδοση εναλλακτικών πιστοποιητικών οφείλει να εξασφαλίσει ότι τηρούνται οι ακόλουθες αρχές:

α) κανένα εναλλακτικό σύστημα πιστοποίησης δεν εφαρμόζεται εάν δεν εξασφαλίζει ένα βαθμό ασφάλειας στη θάλασσα και δεν δρα προληπτικά όσον αφορά τη ρύπανση σε βαθμό τουλάχιστον ισοδύναμο με αυτόν που προβλέπεται στα λοιπά κεφάλαια

και

β) οποιαδήποτε ρύθμιση για εναλλακτική πιστοποίηση που εκδίδεται δυνάμει του παρόντος κεφαλαίου προβλέπει την ανταλλαξιμότητα των πιστοποιητικών με τα εκδιδόμενα δυνάμει των λοιπών κεφαλαίων.

2. Η αρχή της εναλλαξιμότητας που προβλέπεται στο σημείο 1 πρέπει να εξασφαλίζει ότι:

α) ναυτικοί κάτοχοι πιστοποιητικού σύμφωνα με τις ρυθμίσεις των κεφαλαίων II ή/και III και κάτοχοι πιστοποιητικού σύμφωνα με το κεφάλαιο VII είναι σε θέση να υπηρετήσουν σε πλοία που έχουν είτε παραδοσιακές είτε άλλες μορφές οργάνωσης επί του πλοίου 7 β) οι ναυτικοί δεν εκπαιδεύονται για συγκεκριμένη διαρρύθμιση πλοίου με τρόπο που να μειώνει τη δυνατότητά τους να χρησιμοποιήσουν τις γνώσεις τους αλλού.

3. Κατά την έκδοση οποιουδήποτε πιστοποιητικού σύμφωνα με τις διατάξεις του παρόντος κεφαλαίου, πρέπει να λαμβάνονται υπόψη οι ακόλουθες αρχές:

α) η έκδοση εναλλακτικών πιστοποιητικών δεν θα χρησιμοποιηθεί από μόνη της:

- για μείωση του πληρώματος επί του πλοίου,

- για μείωση της ακεραιότητας του επαγγέλματος ή των επιδεξιοτήτων των ναυτικών ή

- για να δικαιολογηθεί η ανάθεση των συνδυασμένων καθηκόντων των ανώτερων υπαλλήλων επιτήρησης των κινητήρων και του καταστρώματος σε έναν κάτοχο ενιαίου πιστοποιητικού κατά τη διάρκεια οποιασδήποτε συγκεκριμένης φυλακής

και

β) το πρόσωπο που έχει τη διακυβέρνηση του πλοίου πρέπει να χαρακτηρίζεται ως πλοίαρχος 7 η νομική θέση και η εξουσία του πλοιάρχου και των υπολοίπων δεν πρέπει να επηρεάζεται αρνητικά από την εφαρμογή οποιασδήποτε ρύθμισης που αφορά την έκδοση εναλλακτικών πιστοποιητικών.

4. Οι αρχές που περιλαμβάνονται στα παραγράφου 1 και 2 του παρόντος κανονισμού πρέπει να εξασφαλίζουν ότι δεν μειώνεται η ικανότητα των αξιωματικών καταστρώματος και μηχανής.

ΚΕΦΑΛΑΙΟ VIII ΤΗΡΗΣΗ ΦΥΛΑΚΩΝ

ΚΑΝΟΝΙΣΜΟΣ VIII/1 Ρυθμίσεις και αρχές για την τήρηση φυλακών

1. Οι αρχές θα πρέπει να εφιστούν την προσοχή των εταιρειών, των πλοιάρχων, των πρώτων μηχανικών και ολοκλήρου του προσωπικού τήρησης φυλακών στις απαιτήσεις, στις αρχές και στην καθοδήγηση που ορίζει ο κώδικας STCW, οι οποίες θα τηρούνται προκειμένου να εξασφαλίζεται η διατήρηση μιας ασφαλούς και συνεχούς τήρησης φυλακής ή φυλακών, ανάλογα με τις εκάστοτε συνθήκες και προϋποθέσεις, σε κάθε θαλασσοπλοούν πλοίο ανά πάσα στιγμή.

2. Οι αρχές θα πρέπει να ζητούν από τον πλοίαρχο κάθε πλοίου να εξασφαλίσει ότι οι ρυθμίσεις για την τήρηση φυλακών είναι επαρκείς για τη διατήρηση μιας ασφαλούς τήρησης φυλακής ή φυλακών, λαμβάνοντας υπόψη τις εκάστοτε συνθήκες και προϋποθέσεις και ότι, υπό τη γενική διεύθυνση του πλοιάρχου:

α) οι αξιωματικοί τήρησης φυλακών είναι υπεύθυνοι για την ασφαλή ναυσιπλοΐα του πλοίου κατά τη διάρκεια της βάρδιας τους, κατά την οποία πρέπει να είναι συνεχώς παρόντες στη γέφυρα ή σε ένα άμεσα σχετικό χώρο, όπως ο θάλαμος χαρτών ή το χειριστήριο 7 β) οι χειριστές ασυρμάτου είναι υπεύθυνοι για τη διατήρηση μιας συνεχούς φυλακής ασυρμάτου σε κατάλληλες συχνότητες, κατά τη διάρκεια της βάρδιας τους 7 γ) οι αξιωματικοί τήρησης φυλακής μηχανής, όπως ορίζεται στον κώδικα STCW και υπό τη διεύθυνση του πρώτου μηχανικού, θα πρέπει να είναι άμεσα διαθέσιμοι και σε ετοιμότητα να σπεύσουν στα μηχανοστάσια και, όταν είναι απαραίτητο, να είναι παρόντες στο μηχανοστάσιο κατά τη διάρκεια της βάρδιας τους και

δ) διατηρείται μια κατάλληλη και αποτελεσματική τήρηση φυλακής ή φυλακών με στόχο τη συνεχή ασφάλεια, είτε το πλοίο είναι προσδεδεμένο είτε αγκυροβολημένο και, αν το πλοίο μεταφέρει επικίνδυνο φορτίο, η οργάνωση αυτής της φυλακής ή των φυλακών συνυπολογίζει λεπτομερώς τη φύση, την ποσότητα, τη συσκευασία και τη στοιβασία του επικίνδυνου φορτίου, καθώς και οποιεσδήποτε ειδικές συνθήκες επικρατούν στο πλοίο, εν επιπλεύσει ή στην ξηρά.

(1) Ημερομηνία έναρξης ισχύος της παρούσας οδηγίας.